AKMA AF3 KONGSI KISAH TERKANDAS DI AIRPORT - ADA YANG BERTERIMA KASIH, ADA YANG KECAM

"Saya dekat KLIA2, sepatutnya nak balik ke Kota Bharu. Kami sampai di depan gate, mereka kata bagasi beroda tidak dibenarkan masuk. Sekarang polisi baru, beg ini tidak boleh bawa naik kabin dan ia perlu dicheck-in. Yang boleh dibawa naik ke dalam pesawat hanyalah begpek dan beg laptop sahaja.

"Kenapa saya dah suami tidak dimaklumkan, mereka kata ini polisi baru, ada dikeluarkan di dalam website tapi, kenapa mereka tak boleh sekurang-kurangnya hantar SMS pemberitahuan kepada pelanggan supaya mereka tahu tentang perkara ini.

"Kami tak tahu dan sebenarnya ramai sangat yang terkandas tadi sampai mengamuk. Ramai yang beratur untuk daftar bagasi dan bila tiba giliran kami, kaunter check-in bagasi pula dah tutup. Mestilah orang akan marah sebab kita dah beli tiket. Kalau ada orang yang takde duit, macam mana mereka nak beli tiket penerbangan sekali lagi?

"Beritahu dengan jelaslah kalau tak boleh bawa naik bagasi. Kesian kat semua orang yang takde duit nak beli tiket baru untuk pulang,"demikian luah pengacara GoShop, Akma Abdullah menerusi satu perkongsian di IGTV.

Klik untuk gambar besar

Akma yang juga bekas peserta Akademi Fantasia musim ketiga berdepan situasi perit apabila penerbangannya dan suami ke Kota Bharu terkandas setelah mengalami masalah bagasi. Menurut Akma, dia tidak dimaklumkan terlebih awal tentang polisi syarikat penerbangan tambang murah AirAsia yang tidak membenarkan membawa bagasi beroda ke dalam kabin walaupun beratnya tidak melebihi 7kg.

Menerusi laman sosial Instagram, Akma meluahkan video pengalamannya yang berdurasi hampir dua minit itu untuk tatapan umum. Malah bagi Akma, perkongsiannya itu bukan bertujuan untuk meminta wargamaya memboikot syarikat penerbangan berkenaan namun dia mahu memberi kesedaran kepada orang ramai jika ada yang masih belum tahu tentang polisi baru bagasi ini.

"Apa yang jadi pada saya, saya tak nak ia berlaku kepada orang lain. Bila saya kongsi masalah ni, saya harap AirAsia boleh memperbaiki bahagian khidmat pelanggan mereka," pesan Akma lagi. Sehingga kini, perkongsian Akma tersebut telah mendapat hampir 80,000 tontonan oleh pengikutnya.

Hasil tinjauan di ruangan komen, perkongsian ini mengundang pelbagai reaksi wargamaya. Ada yang berterima kasih atas perkongsian Akma dan ada juga yang mengecamnya kerana mendakwa polisi bagasi tersebut telah dikeluarkan sejak April lagi.

"Kalau nak travel, baca dulu T&C atau singgah website. Sekarang zaman dah moden tak perlu semua benda kena suap. Datang airport 4 jam sebelum penerbangan dan tanya pada kakitangan yang ada," komen seorang wargamaya. - "Allahu, kesian pada korang yang kena ni. Terima kasih Akma buat video ni untul dikongsikan. Makin teruk pulak servis AirAsia ni," kata seorang wargamaya.

"OMG AirAsia selalu buat orang macam tu tau. Info yang bagus Akma, betul la kalau ada orang yang ngam-ngam je duit beli tiket nak balik, tak ke naya. Sekurangnya bagi la notis SMS sebagai peringatan," sokong seorang wargamaya.

"Tak profesional langsung awak ni sebagai artis duk balas-balas. Salah sendiri tak nak mengaku. Kalau datang 4 jam sebelum berlepas, tak terlepas train, tak pegi singgah makan, tak pergi tengok orang menari, tak sibuk rekod content tak bermakna ni, mesti tak terlepas kapal terbang," tegur seorang wargamaya lagi.

www.myartis.com / Sumber & foto: Astro Gempak & Instagram Akma Abdullah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAIFUL APEK BEBAS KES DADAH

Saiful Apek atau nama sebenarnya Mohd Saifulazam Mohamed Yusoff, dibebaskan oleh Mahkamah Majistret Petaling Jaya, Selangor semalam atas tuduhan memasukkan dadah jenis kanabis ke dalam badan kira-kira dua tahun lalu.

Keputusan tersebut diberikan oleh Majistret Ahmad Solihin Abd Wahid yang mengadili perbicaraan yang membabitkan Saiful Apek, 42, dan tiga lagi rakannya iaitu Shah Zainatull Ehsan Al-Muazam Shah Yahya, 28, Shaiful Baharom, 24, dan Noremy Mohamad, 28.

Dengan keputusan itu, mereka semua di bebas dan dilepaskan tanpa perlu membela diri selepas pihak pendakwaan gagal membuktikan kes 'prima facie'.

Untuk info, Saiful dan rakannya dituduh melakukan kesalahan tersebut di Pejabat Bahagian Siasatan Jenayah Narkotik, di IPD Subang Jaya, Selangor pada 12 Jun 2010 kira-kira pukul 11 malam.

Pendakwaan terhadap mereka dilakukan mengikut Seksyen 15(1) Akta Dadah Berbahaya 1952 yang membawa hukuman maksimum penjara dua tahun atau denda RM5,000 jika sabit kesalahan.

"Syukur Alhamdulillahlah semuanya telah selesai dan sedikit sebanyak keputusan yang dibuat oleh Majistret telah membersihkan nama saya yang tercalar sebelum ini. Saya amat terharu dengan sokongan semua pihak terutamanya peminat yang tidak jemu-jemu memberikan kata-kata semangat kepada saya dalam mengharungi kes yang berlanjutan hampir dua tahun ini," ujar Apek dipetik sebagai berkata.


TAHNIAH - ELLY MAZLIEN DAN LIZA HANIM HAMIL

Alhamdulillah dan tahniah diucapkan buat dua artis berbakat besar iaitu Elly Mazlien dan Liza Hanim yang kini dilaporkan hamil.

Elly Mazlein disahkan hamil anak sulung (satu bulan satu minggu), manakala Liza Hanim pula hamil anak keempat dan kini usia kandungannya sudah masuk 11 minggu.

"Assalamualaikum sayang, alhamdulillah akak 'pregnant'.  'Gestational age' satu bulan dua minggu.  Doakan akak ya.

Klik gambar untuk size besar

"Jantina anak memang belum boleh tahu lagi.  Tapi akak tidak kisah jika dikurniakan anak lelaki atau perempuan.  Asal sahaja anak dalam kandungan sihat dan selamat," ujar Elly yang mendirikan rumah tangga dengan Azmi Hatta pada 9 November 2014.

Sementara Liza Hanim pula memberitahu, jika tiada aral melintang, bayi yang merupakan cahaya mata keempatnya bersama bekas ahli kumpulan Indigo, Mohd Shahrin Mohd Samsudin atau Shah itu bakal lahir pada bulan September.

"Alhamdulillah... Insya Allah come September, our family will be welcoming its newest member... I am currently 11 weeks pregnant... Doakan kesihatan saya dan baby ye," tulis Liza.

Foto terkini Elly Mazlien dan suaminya Azmi Hatta

Foto terkini Liza Hanim, suami & anak-anak

 'Utrasound baby scans' kandungan Liza hanim

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MENYANYI SETELAH BERPURDAH - INA NAIM TAK KISAH DIKRITIK

Meskipun ada yang mengkritiknya kerana mahu menyanyi setelah berpurdah dan ada juga yang mendakwa suaranya tidaklah sesedap mana, namun Ina Naim tetap dengan pendiriannya untuk kembali berjuang dalam seni suara.

Artikel terdahulu:

BILA ANAK DAH BESAR - INA NAIM KEMBALI AKTIF MENYANYI

Menjawab kenapa setelah berpurdah baru nak menyanyi... kata Ina, dia ada kelapangan untuk meneruskan kembali kerjaya seni setelah anak-anaknya membesar. Tambahan pula, dia hanya akan menyanyi pada majlis-majlis tertentu sahaja.

“Kembalinya saya untuk rakam lagu bukan nak cari populariti macam dulu tetapi nak jadikan lagu itu sebagai saluran untuk menyebarkan dakwah. Saya mahu jadikan bakat menyanyi yang diberi Allah ke jalan yang ‘berfaedah’.

"Jika dulu saya menyanyi sebab suka-suka, sekarang ini menyanyi dengan tujuan tertentu iaitu untuk mengembangkan dakwah.

“Kita semua sedia maklum, bahawa muzik mudah diterima dan jika irama lagu itu diadunkan dengan lirik yang bermanfaat, sudah pasti memberi kebaikan kepada semua yang mendengar. Itulah objektif saya bila bergiat semula dalam bidang seni kerana semua yang saya buat ini, kerana Allah,” ujarnya dipetik sebagai berkata.

“Saya tidak kisah orang nak kata apa bila saya berpurdah begini. Ada yang kata tak sesuai nak menyanyi. Saya enggan mendengar kata-kata orang, mereka boleh kata apa saja tetapi saya tetap dengan pendirian mahu menyanyi.

"Lagipun kemunculan semula saya bukan untuk raih glamor, saya ada misi tersendiri iaitu berdakwah melalui seni,” jelasnya.

Sementara itu, suami Ina iaitu Suhaimi pula berkata, semua itu berlaku kerana ingin memberi peluang kepada isterinya untuk terus aktif sebagai penyanyi setelah sekian lama berehat kerana menjaga anak-anak yang masih kecil.

“Bila anak-anak sudah besar, rasanya tidak salah mengizinkan Ina untuk kembali aktif menyanyi. Selama ini pun, walaupun Ina tidak ada album tapi dia sering mengikut saya mengadakan persembahan. Gabungan kami nanti adalah sebagai satu permulaan untuk mengetengahkan Ina ke persada seni semula.

“Kenapa kami bersetuju untuk berduet? Kalau kita lihat sekarang ini jarang sangat ada penyanyi duet suami isteri, jadi kami pun nak cubalah. Lagu yang nak kami rakam ni berunsur ketuhanan. Mungkin dengan cara ini kami dapat berdakwah dengan cara tersendiri,” katanya yang bakal tampil dengan lagu duet, Jutawan Pemurah.

MUZIK VIDEO INA NAIM - 'DUHAI HATI'

www.myartis.com -- Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"SAYA TUJUKAN VIDEO ITU PADA DIRI SENDIRI..." - SHERRY ALHADAD MOHON MAAF, TIADA NIAT

"Ramai yang tahu saya adalah duta produk untuk mengurangkan berat badan. Effort (usaha) saya ialah dengan ambil produk itu dan dalam masa sama pergi ke gimnasium atau buat senaman ringan.

"Jadi, video itu dirakamkan untuk beri penjelasan yang saya berjaya turunkan berat sebab kombinasi mengambil produk dan juga senaman. Apapun, saya ingin memohon maaf atas kenyataan saya jika ada mana-mana pihak yang terasa.

"Kekhilafan saya sendiri yang tidak melihat dan menggunakan perkataan yang betul ketika buat kenyataan di dalam video itu. Namun, saya tak pernah naik status atau beri pandangan terhadap sesiapa yang buat pembedahan bariatik.

Klik untuk gambar besar

"Kalau ada orang tanya, sebenarnya saya akan jawab terpulang kepada individu. Setiap orang ada pendapat dan cara masing-masing. Saya juga akan jawab tak buat pembedahan itu (bariatrik), tapi terpulanglah kepada mereka untuk pilih kaedah atau cara sendiri bagi menurunkan berat badan.

"Saya tujukan video itu pada diri sendiri bagi menjawab persoalan yang orang lain tanya. Itu saja. Tidaklah saya nak cuba kritik orang yang buat pembedahan itu. Tiada langsung niat saya nak buat begitu."

Itulah kata pelakon dan pengacara Sherry Alhadad, 38, yang memohon maaf terhadap mana-mana pihak yang terguris hati dengan kenyataannya menolak pembedahan bariatik yang dikatakan 'jalan pintas' untuk kurus sekali gus tular di media sosial, baru-baru ini.

Jelas Sherry, dia tidak berniat menyakiti hati sesiapa pun dan memaklumkan ia sama sekali tidak ditujukan kepada sesiapa. Ini kerana tujuan merakamkan video berkenaan sekadar untuk menjawab soalan-soalan yang diterima di TikTok, Instagram dan individu yang ditemuinya sebelum ini.

Kata Sherry lagi, meskipun begitu, masih terdapat juga pihak yang mengatakan berat badannya turun kerana membuat pembedahan bariatik. Dalam pada itu, Sherry turut mengakui penggunaan ayatnya dalam video terbabit dirasakan tidak sesuai sehingga ada pihak yang berkecil hati.

Sebelum ini, penyanyi Datuk Aishah tampil menegur Sherry kerana kenyataannya itu dan mengaku terasa hati dengan apa yang dikongsikan selebriti berkenaan mengenai pembedahan bariatrik.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ZIZIE IZETTE TAMPIL DENGAN HANYA BERTOPI: "TUDUNGNYA MANA? KELUAR PULAK RAMBUT PERANG... SUBHANALLAH"

Menerusi gambar yang dimuat naik oleh jurusolek terkemuka, Datin Saidatulnisa Aminuddin di platfrom Instagram baru-baru ini, penampilan terbaharu pelakon Datin Seri Zizie Izette telah meraih perhatian ramai.

Dalam hantaran tersebut, Datin Saidatulnisa telah memuji kecantikan isteri kepada ahli Parlimen Kinabatangan, Datuk Seri Bung Mukhtar Radin itu selepas mendapat sentuhan solekan daripadanya.

Tak dinafikan, penampilan Zizie nsangat anggun dan jelita dengan menggayakan busana berwarna hitam hasil pereka fesyen terkenal, Rizman Ruzaini.

Klik untuk gambar besar

Melihat pada ruangan komen, rata-rata pengguna laman sosial memuji kecantikan Zizie. Namun tidak kurang juga ada segelintir mereka menegur dan mempersoalkan gaya Zizie yang hanya memakai topi untuk menutup sebahagian rambutnya.

Susulan daripada itu, ramai pengguna laman sosial akui rindu melihat penampilan kakak kepada pelakon Shaheizy Sam itu dahulu yang manis bertudung.

Untuk makluman, Zizie dan Bung berkahwin pada Disember 2009 dan dikurniakan tiga orang anak, Aadam Zac Izette, Aaleph Zeke Izette dan Aalisa Belle Izette. Pasangan ini juga menjaga dua orang anak angkat, Nayla Nurjenna dan Aaric Zaryn Izette.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SETAKAT INI BELUM ADA APA-APA LAGI (BELUM HAMIL)" - NAJWA LATIF MOHON DOA YANG BAIK-BAIK

"Insya-Allah... doakan yang baik-baik, setakat ini belum ada apa-apa lagi," itulah kata penyanyi Najwa Latif yang menjelaskan dia masih belum hamil lagi meskipun sudah hampir dua bulan mendirikan rumah tangga dengan pilihan hatinya, penyanyi rap Akwa Ariffin.

Dalam pada itu, Najwa atau nama sebenarnya Imratul Najwa Latif, 28, mengakui kehidupannya kini lebih selesa selepas bergelar pensyarah dan tidak mahu mengejar populariti sebagai seorang artis. Kata Najwa, menyanyi bukan lagi keutamaannya dan fokus kini sebagai seorang pendidik.

"Untuk tahun ini saya memang sibuk dengan mengajar dan kelas pun sudah bermula, karier nyanyian pula ada keluarkan single bersama suami berjudul Sudi.

Klik untuk gambar besar

"Perancangan saya tahun ini hanya keluarkan karya lagu untuk peminat yang sudi mendengar, kalau nak bercakap mengenai menonjol atau tidak tu sebenarnya saya sendiri rasa yang saya ni biasa-biasa saja tapi kalau ada rezeki untuk menonjol alhamdulilah.

"Orang kenal saya yang saya ni lebih utamakan pelajaran dan kerjaya sebagai seorang pensyarah jadi saya utamakan itu dahulu, nyanyian ini hanya sekadar hobi saja," ujar Najwa yang berkahwin dengan Akwa pada 11 November tahun lalu.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAK MENYELURUH - RAS ADIBA SERU OKU TEGAKKAN

"Sahabat OKU semua, ayuh kita pantau ketidakadilan yang dilakukan pada kemudahan kita. Kita harus sama-sama ingatkan masyarakat supaya mereka tidak boleh sewenang-wenangnya mencabuli hak kita.

"Dari tandas, tempat letak kereta, kekangan di bahu jalan, ruang pergerakan yang sempit, ketiadaan lif dan pelbagai lagi," tulis personaliti TV terkenal, Ras Adiba Radzi yang menyeru golongan OKU untuk menegakkan hak mereka di kalangan masyarakat menerusi sebuah entri di Instagram.

Menurut Ras Adiba, terdapat segelintir pihak yang melakukan ketidakadilan dan mengganggu kemudahan awam yang dikhaskan buat golongan OKU.

Terdahulu, Ras Adiba telah menentang cadangan Timbalan Menteri di Jabatan Perdana Menteri, Fuziah Salleh yang mencadangkan golongan LGBT dibenarkan untuk menggunakan tandas OKU.

Klik untuk gambar besar

www.myartis.com / Sumber: Instagram Ras Adiba

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TIADA PERJELASAN - ABANG MOHON BERI RUANG BALU ABAM LALUI TEMPOH EDAH

Ketika ini, isu antara pelawak Ali Puteh dan balu kepada Allahyarham Abam iaitu Nor Hidayah semakin mendapat perhatian netizen di laman sosial. Abang kepada Nor Hidayah yang dikenali sebagai Sir Azmir memberitahu pihak mereka sekeluarga memilih untuk berdiam diri kerana menghormati adiknya yang masih dalam tempoh edah. Malah, Sir Azmir turut memohon agar semua orang mendoakan Nor Hidayah dan anaknya, Syed Uthman Hamzah berada dalam keadaan baik.

"Mohon maaf ya, saya wakil keluarga dan Hidayah tak dapat nak beri apa-apa penjelasan berkenaan hal yang tengah panas ini buat masa sekarang bagi menghormati Hidayah yang sedang menjalani tempoh edah. Mohon sama-sama doakan dia dan anaknya, Hamzah baik-baik sahaja. Maaf sekali lagi daripada pihak saya, Hidayah dan keluarga," katanya.

Pada Jumaat, adik kepada arwah Abam, Ali Puteh tampil menjelaskan segala dakwaan Nor Hidayah dan menafikan keluarganya ingin membolot kesemua harta pusaka Allahyarham Abam. Menerusi sidang media tersebut, Ali turut memberitahu dia berkecil hati dengan Nor Hidayah kerana mengeluarkan perkataan berbunyi 'jangan makan harta anak yatim' kepada ibunya, Sabariah Arshad, 63.

Ungkapan itu dikeluarkan ketika ada pihak datang ke rumah mereka untuk menuntut hutang Abam pada hari keempat kematian arwah. Dalam pada itu, Ali juga memberitahu dia ada menjemput Sir Azmir serta Nor Hidayah untuk menghadiri sidang media yang diadakannya itu.

Klik untuk gambar besar

"Saya ada menghantar jemputan kepada abang Hidayah untuk mereka sekeluarga hadir ke sidang media bagi menjelaskan semua perkara. Tapi mereka tidak dapat hadir kerana masih perlu perbincangan antara keluarga," kata Ali.

Sebelum ini, video Nor Hidayah mendedahkan kereta milik arwah suaminya diambil keluarga mentua dan tidak dapat harta peninggalan ketika ditemu bual usahawan kosmetik Datuk Seri Aliff Syukri mengundang kemarahan Ali. Ali tidak dapat menahan kemarahannya memuat naik status berbaur hinaan terhadap Nor Hidayah namun telah memadamnya sebaik sahaja menerima pelbagai kecaman.

Allahyarham Abam atau Syed Umar Mokhtar Syed Mohd Redzuan, 32, meninggal dunia pada 10 Februari lalu selepas dua hari mengalami demam. Anggota kumpulan Bocey itu meninggalkan seorang isteri, Nor Hidayah, 28, dan anak lelaki bernama Syed Uthman Hamzah yang kini berusia lapan bulan.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


OZLYNN, JOHAN NAFI DIBAYAR RM160K BERLAKON TEATER

"Kalau ada di antara yang berlakon dalam teater ini dan mendapat bayaran RM160,000, ia hanya spekulasi dan tiada bukti yang kukuh mengatakan artis itu menerima bayaran sebanyak itu.  Kenapa tak tanya pada Janna atau Syafiq? Sebab mereka berdua leading (pelakon utama) teater itu. Kami supporting (watak sampingan) sahaja. Dialog tak banyak. Lagipun suami saya hanya penyampai radio sahaja.

"Netizen boleh cakap apa sahaja... Kalau mereka cakap begitu, saya anggap ia satu doa. Mana tahu kalau betul-betul mereka bayar kami RM160,000... ia rezeki anak," demikian ujar pelakon Ozlynn yang terkejut dengan tuduhan suaminya, Johan Raja Lawak meletakkan harga tinggi bagi membintangi sebuah teater yang bakal berlangsung di Panggung Sari, Istana Budaya tidak lama lagi.

Menurut Ozlynn, tuduhan itu tidak berasas kerana watak yang mereka bawa menerusi teater berkenaan hanyalah watak sampingan dan bukannya watak utama. Terdahulu, nama Johan dikaitkan sebagai artis yang menerima bayaran sebanyak RM160,000 bagi menjayakan teater tersebut. Jumlah itu bagaimanapun dipertikaikan sesetangah pihak yang beranggapan nilainya terlalu tinggi dan tidak sesuai dengan bakat lakonan dimiliki pelawak itu.

Klik untuk gambar besar

Selain itu, Ozlynn turut menyelar tindakan netizen yang membandingkan bayaran diterima artis baharu dan pelakon veteran. Menurutnya, seseorang pelakon itu layak dibayar dengan nilai yang lebih mahal, setimpal dengan situasi dan keadaan semasa memandangkan peranan artis dalam promosikan teater di media sosial untuk menarik penonton.

"Keanapa nak bandingkan pelakon dahulu degan sekarang? Zaman berubah... malah setiap benda ada kemajuan. Ia ibarat besar periuk, besarlah keraknya. Kalau nak jual tiket dengan cara yang mudah adalah menggunakan artis yang popular untuk buat promosi, review. Pada saya, harga RM160,000 berbaloilah untuk dibayar kepada artis itu.

"Zaaman dahulu pelakon tiada media sosial untuk menghebahkan sesuatu perkara itu. Kita nak tahu fasal artis, kita kena beli majalah. Pokoknya, ia bergantung kepada situasi dan keperluan. Tapi kalau ada artis lain yang pertikaikan bayaran itu, kami tak boleh cakap nak apa pun... mereka tahu artis dibayar ikut populariti.

"Cuma saya pelik kenapa bila artis tempatan dibayar RM160,000 mereka beria-ria nak pertikaikan? Seangkan artis KPOP, artis luar negara datang ke sini, sanggup bayar untuk nilai USD, kenapa netizen tak mahu pertikaikan?" katanya.

Dalam pada itu, Johan menganggap bayaran RM160,000 adalah tinggi dan hanya pelakon utama yang layak menerima jumlah terbabit: "Saya rasa RM160,000 itu termasuk bayaran untuk semua pelakon kot. Takkan untuk saya. Lagipun Syafiq Kyle antara pelakon yang ada dialog paling panjang dan Janna sebab dia ada banyak scene dalam teater itu nanti. Sebelum ini saya tak pernah mendedahkan berapa mereka bayar dekat saya. Tak kisahlah siapa pun artis yang dapat RM160,000, kami anggap ia rezeki artis itu," tuturnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TITIP PESAN BUAT KEDUA PUTERA - PU ABU MAHU DIDIK JADI LEBIH BAIK

Pencetus Ummah (PU) Abu Sufyan menerusi laman Instagram miliknya telah memuatnaik foto kedua-dua anak lelakinya iaitu Muhamad Adam Aysar (hasil perkahwinan terdahulu dengan Ain Afini) dan Muhammad Uwais Al-Mateen (hasil perkahwinan yang kini dengan Hana Azraa).

Dalam status tersebut, PU Abu akan cuba mendididik kedua-dua puteranya dengan sebaik mungkin.  Bersyukur atas nikmat dari Pencipta yang telah menganugerahkan dua orang anak kandung,

"My heroes.. Aku akan cuba sedaya upaya untuk didik anak2 aku jd lebih baik dari diri aku. Aku tak punya harta yang banyak untuk ditaburkan, yang aku ada sedikit ilmu yang aku akan titipkan pada anak2 aku.

"Pesan abi buat anak2 abi, "dunia hanya tempat persinggahan kita, jangan terlalu kejar dunia sebab matlamat kita adalah akhirat. Abi pernah rasa dipuji dan abi juga pernah rasa di hina. Jangan fikir apa manusia kata tp fikir apa Allah kata. Ingat, Allah adalah sebaik2 tempat untuk minta dan mengadu.

Klik untuk gambar besar

"Kejarlah akhirat nescaya dunia akan kejar anak2 abi, jagalah Allah nescaya dunia akan jaga anak2 abi.Abi doakan agar anak2 abi jd anak2 yg soleh. Korang sentiasa ada dalam hati abi walau jauh dan dekat.Abi sayang anak2 abi"," tulisnya.

Sehingga kini foto tersebut telah mendapat lebih 2,800 tanda suka (likes) dan rata-rata memuji kecomelan dua beradik itu. Abu sebelum ini pernah berkahwin dengan Ain Afini dan menceraikannya ketika Ain sedang hamil tujuh bulan.

Hasil perkongsian hidup, mereka dikurniakan anak lelaki, Muhammad Adam Aysar, lapan bulan. Kemudian, Abu berkahwin dengan Hana Azraa  pada Mei  2019 dan dikurniakan anak, Muhammad Uwais Al-Mateen pada 1 Februari lalu.

www.myartis.com / Sumber & foto: Media Hiburan & PU Abu Sufyan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 FOTO - HANIS ZALIKHA & HAIRUL CARI BARANGAN KAHWIN KELILING DUNIA

Waahhh... bukan main pusing satu dunia Hanis Zalikha dan kekasih hatinya Hairul. Khabarnya, mereka baru-baru ini sibuk mencari barang untuk kegunaan majlis perkahwinan mereka nanti. Kelass gitu!

Untuk info, pasangan dua sejoli ini telah ke luar negara minggu lalu bagi memilih cincin kahwin di Dubai, sesi penggambaran pra perkahwinan di Paris, termasuk mencari kain di Jakarta, Indonesia.

"Sebenarnya memang saya telah merancang sebelum berkahwin, saya ingin membawa keluarga pergi bercuti. Kebetulan sudah berada di sana, lebih baik terus beli barang perkahwinan. Ibu bapa saya pula meminta saya membawa Hairul sekali.

Klik gambar untuk size besar

“Ada juga beberapa barang penting yang harus mendapat persetujuan daripadanya seperti cincin. Saya telah ke London dan Paris selama 10 hari. Selepas itu, saya terus ke Jakarta bersama ibu Hairul membeli kain untuk baju perkahwinan," ujar Hanis dipetik sebagai berkata melalui Kosmo!.

"Harga barang kemas yang lebih murah di luar negara mendorong saya membeli di sana selain lebih berkualiti.

"Kedua dua belah pihak keluarga sudah bertemu dan berbincang soal perkahwinan namun masih belum mempunyai kata putus tentang tarikh majlis berlangsung atau sama ada kami bakal bertunang atau tidak," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


EISYA TINGGAL SEHELAI SEPINGGANG SELEPAS RUMAH TENGGELAM DEK BANJIR

"Tiada apa yang sempat diselamatkan melainkan dokumen penting. Rumah saya tidak ubah seperti filem Tiga Abdul, lapang berikutan banyak perabot rosak akibat tiga hari berendam dalam air. Kali terakhir kampung kami dilanda banjir pada 2010. Tetapi, ketika itu, tidaklah teruk.

"Sebelum ini, air hanya naik paras pinggang. Kali ini, seluruh rumah tenggelam," itulah ujar penyanyi yang popular dengan lagu 'Nurani' pada 1997, Eisya apabila dia kini tinggal sehelai sepinggang selepas kediamannya ditenggelam banjir besar yang tidak ubah seperti tsunami, Sabtu lalu.

Air yang naik pantas menyebabkan kediaman setingkat didiami Eisya, suami, anak dan ibu di Kampung Sri Aman, Puchong, ditenggelami air. Banjir turut memusnahkan studio milik adik Eisya yang terletak di belakang rumah, tiga kenderaan dan empat motosikal milik keluarga penyanyi itu.

Menceritakan detik cemas itu, Eisya berkata, sejurus melihat air naik, mereka mahu mengalihkan kenderaan. Jelas Eisya lagi, mereka terpaksa berjalan sejauh 1.5 kilometer berkaki air dan melawan arus demi menyelamatkan diri ke jalan besar.

"Namun, apabila air naik dengan cepat dan deras, kami tunggu sebentar, kalau-kalau air surut. Tidak sangka pula air makin naik. Lalu kami meredah banjir menuju ke jalan besar bagi menyelamatkan diri.

"Kami terpaksa menumpang di rumah adik ipar kepada adik saya. Selepas air surut, Selasa lalu, saya dan suami membuat keputusan pulang ke rumah. Walaupun keadaan tidak sempurna apabila terpaksa tidur beralaskan tikar, kami reda. Kami lebih selesa berada di rumah sendiri kerana tidak mahu menyusahkan orang lain," katanya.

Namun, Eisya terkilan kerana dakwanya, tiada mana-mana pihak memasuki kawasan perkampungan itu untuk membantu: "Mujur ada bantuan daripada perseorangan dan bekas suami, jika tidak, mungkin keadaan menjadi lebih sukar.

"Bantuan disediakan di Pusat Penempatan Sementara (PPS). Namun, bagaimana kami hendak ke sana dengan tiada kenderaan? Kami perlu berjalan sejauh tiga kilometer ke PPS untuk mendapatkan bantuan," tuturnya.

Eisya berkata, keadaan mangsa yang bersesak-sesak di PPS juga menyebabkan dia memilih tinggal di rumah sendiri kerana bimbang penularan COVID-19. Apatah lagi, Eisya yang kini berpurdah, lebih selesa berada di rumah. Eisya mengaku buntu apabila teman-teman bertanya bentuk bantuan diperlukan.

"Memang jika diikutkan, tiada apa-apa yang tinggal. Ada yang bertanya bantuan apa yang diperlukan. Saya tidak tahu hendak cakap apa kerana semua barang dalam rumah musnah.

"Dalam keadaan diuji sebegini, kami amat berbesar hati jika ada pihak sudi menghulurkan sebarang bantuan. Kami reda dengan apa yang berlaku. Apa yang penting nyawa ibu dan anak-anak selamat," katanya yang baru mendirikan rumah tangga dengan seorang guru tahfiz, tahun lalu.

Untuk makluman, Eisya pernah mendirikan rumah tangga pada 2002. Namun, berpisah pada 2015. Sejak itu, Eisya kembali menetap bersama ibunya di Puchong. Hasil perkahwinan pertamanya, Eisya dikurniakan tiga cahaya mata iaitu Kasih Muhammad Haikal, 18, Kasih Muhammad Faris, 14, dan Kasih Ayesha Yasmin, 9.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBAHAGIAN BARANG KEMAS ANAK SAYA ADALAH HADIAH DARIPADA PEMINAT" - CHE TA

Rozita Che Wan atau lebih mesra dengan sapaan Che Ta, 41, menjelaskan sebahagian barangan kemas yang dipakai oleh anak perempuannya, Aaisyah Dhia Rana yang kini berusia lapan bulan adalah hadiah daripada peminat.

Menurut Che Ta, seorang wanita dari Kelantan yang juga stokis produk wangian miliknya beria-ia mahu menghadiahkan barangan tersebut kepada anaknya dan dia tidak sampai hati untuk menolak.

"Wanita berkenaan pada awalnya menghubungi saya untuk menjadi stokis tetapi dia kemudiannya memberitahu ingin menghadiahkan barangan kemas berupa cincin, rantai tangan dan kaki untuk Aaisyah.

Klik gambar untuk size besar

"Saya keberatan untuk menerima pada awalnya tetapi dia bersungguh-sungguh mahu menghadiahkan dan sebab itu saya terima," ujar Che Ta dipetik sebagai berkata.

Che Ta berkata demikian sebagai mengulas kritikan daripada peminat kononnya dia terlalu memanjakan anak dengan kemewahan termasuk barangan kemas.

"Itu adalah hadiah daripada peminat dan saya pakaikan sebagai menghargai pemberian tersebut tambahan pula kalau disimpan nanti bila dia dah besar tidak muat pula," jelasnya.

Dalam pada itu, Che Ta mengakui, dia obses membelikan pakaian untuk anak perempuannya itu sehingga ada di antaranya tidak dapat dipakai kerana Aaisyah cepat membesar.

Disebabkan itu, anaknya tidak mengulang pakai baju yang sama kerana bimbang tidak sempat memakai pakaian baharu yang dibeli.

"Saya memang suka beli baju untuk dia, biasalah ini kali pertama dapat anak perempuan jadi perasaan teruja itu lebih sikit.

"Malah rakan-rakan banyak memberikan hadiah kepada Aaisyah dan masih ada yang belum sempat dipakainya," kata Che Ta.

Malah Che Ta berhasrat untuk mendermakan pakaian tersebut kepada golongan memerlukan terutamanya anak yatim.

"Bayi cepat besar jadi banyak baju-bajunya yang sudah tidak boleh dipakai dan masih dalam keadaan elok. Lebih baik saya dermakan sekurang-kurangnya dapat membantu golongan tidak bernasib baik," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BELUM TERFIKIR TUNDA - PERSIAPAN KAHWIN ERNIE & SYAMEL SUDAH HAMPIR SIAP

"Setakat ini, saya dan Syamel belum terfikir untuk menunda majlis perkahwinan biarpun situasi pandemik COVID-19 semakin mencanak ketika ini. Sebolehnya, kami tidak menangguhkannya. Mungkin apa yang dirancang sebelum ini tidak dapat dilakukan seratus peratus memandangkan perlu mematuhi prosedur operasi standard (SOP) yang ketat.

"Persiapan perkahwinan sudah hampir siap. Jadi, tak perlulah kami melengahkan hari bahagia ini. Cuma, saya percaya, kita hanya merancang, Tuhan juga menentukannya. Apa sahaja boleh terjadi menjelang detik yang dinantikan. Disebabkan itu, saya tidak boleh memberitahu apa yang dirancang," kata penyanyi Ernie Zakri berhubung perkahwinannya dengan penyanyi Syamel.

Fasa Perintah Kawalan Pergerakan (PKP) 2.0 tidak menghalang pasangan popular ini untuk meneruskan hari bersejarah dalam hidup mereka. Ernie dan Syamel dijangka melangsungkan perkahwinan tidak lama lagi bagaimanapun enggan mendedahkan tarikh pernikahan mereka, buat masa ini.

Penyanyi lagu 'Gundah' itu berkata, dia dan tunangnya akur dengan situasi pandemik COVID-19 dan penekanan dalam situasi norma baharu. Enggan memperincikan tarikh tepat bakal disatukan sebagai suami isteri, Ernie berharap agar perjalanan majlis perkahwinannya dipermudahkan.

Klik untuk gambar besar

Dalam keterujaan bergelar isteri, hati Ernie atau nama sebenarnya, Nur Ernie Shahirah Zakri tetap bimbang dengan penularan pandemik COVID-19 yang semakin menggila.

"Situasi tak dijangka ini antara penyebab untuk saya sukar memberi pengesahan tepat mengenai hari perkahwinan kami. Bukan sengaja mahu bermain tarik tali, cuma apa sahaja kemungkinan boleh terjadi," tuturnya.

Ernie berkata, jauh di sudut hati, dia mengimpikan majlis besar-besaran, tetapi ia bukanlah satu yang dikejar pada saat berdepan kemelut yang melanda seluruh dunia ini.

"Sekarang pun PKP 2.0 dilanjutkan tempoh. Jadi, jika dapat meraikan bahagia bersama keluarga, sanak saudara dan teman rapat pun dikira memadai. Cukup majlis dianjurkan dalam skala kecil membabitkan keluarga dan teman rapat.

"Saya dan Syamel masih mempertimbangkan tetamu yang mahu diundang. Saya dan Syamel tak mahu majlis perkahwinan kami pula dianggap penyebaran kluster baharu. Minta simpang perkara buruk," ujarnya.

Ernie yang mengikat pertunangan dengan Syamel pada 16 Ogos tahun lalu itu berkata, persediaannya membeli rumah baharu bukan alasan mahu berkahwin.

"Saya bersyukur dapat membeli rumah sendiri sebelum berkahwin. Saya pernah meletakkan sasaran membeli rumah sebelum penghujung 30-an. Alhamdulillah, saya berjaya mencapai impian.

"Kini, saya sudah berusia 28 tahun dan bakal mendirikan rumah tangga. Semuanya bagai tersusun cantik dan tepat seperti yang dirancang," katanya.

www.myartis.com / Sumber & foto: Berita Harian, Instagram Ernie Zakri & Syamel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELIZABETH TAN MENGAKU SUDAH BERKAHWIN

"Saya memang rancang nak umum kepada semua apabila sudah bersedia. Saya ambil keputusan untuk tidak menghebohkan hal perkahwinan kerana merasakan ini adalah isu kecil sahaja. Mengenai gambar dan video yang tersebar menyatakan saya sudah berkahwin adalah benar.

"Majlis semalam (Sabtu) adalah bersifat intimate (peribadi) dan kecil sebagai langkah mematuhi prosedur operasi standard (SOP)," demikianlah kata penyanyi dan pelakon Elizabeth Tan yang akhirnya membuatkan pengakuan bahawa dia sudah berkahwin dengan ahli perniagaan bernama Siew Jim, 30, semalam selepas beberapa keping foto serta video majlis perkahwinannya tular dalam laman sosial.

Lebih menguatkan keyakinan khalayak, beberapa keping foto majlis perkahwinan selebriti itu dikongsikan sendiri oleh seorang pengguna Facebook bernama David Tan Suan Chew yang difahamkan bapa kepada Elizabeth Tan.

Klik untuk gambar besar

Memohon maaf apabila berita tersebut tular sebelum sempat mengeluarkan kenyataan rasmi sendiri, Elizabeth atau lebih mesra disapa Lizzy, 28, berpendapat perkahwinan merupakan satu perkara yang berbentuk peribadi.

"Sekali lagi, saya minta maaf kerana tidak dapat menjemput ahli keluarga lain, media dan rakan-rakan terdekat. Bagi saya, memilih untuk berkahwin ini tidak mengubah apa-apa pun. Saya masih orang yang sama. Saya harap semua dapat terima dan hormat keputusan ini," tambah pelantun lagu 'Knock-Knock' dan 'Semua Sudah' itu.

Difahamkan, Lizzy dikahwinkan bapanya sendiri pada majlis serba ringkas semalam dengan dihadiri seramai 10 orang ahli keluarga terdekat yang diadakan di sebuah gereja di Gombak.

www.myartis.com / Sumber: Kosmo & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILIAS DIPUJI KONGSI TIPS MENANGIS WAKTU SOLAT

Jika dulunya sering kali menerima kecaman dan kutukan netizen, namun kini usahawan kosmetik Safiey Ilias yang sebelum ini seolah memberi bayangan bahawa tahun ini merupakan tahun terakhir dirinya menjadi sebagai seorang perempuan itu dipuji ramai selepas berkongsikan amalan yang dilakukanya untuk khusyuk dalam solat. Malah, Safiey turut berkongsikan tips menangis setiap kali setiap kali solat.

Menerusi perkongsian tersebut, Safiey berkata dia sentiasa memohon keampunan setiap kali selepas solat seolah itu adalah solatnya yang terakhir: "Banyak lagi solatku yang tidak aku ganti, begitu juga puasaku.. Aku Mohon ampun ya Allah.. apatah lagi banyak lagi dosa dosa ku sebanyak buih di laut".

Dalam pada itu, Safiey turut menitipkan bahawa hidayah itu adalah milik Allah dan hanya Dia yang berhak untuk berikan pada siapa dikehendakiNya. Perkongsian Safiey itu mendapat pujian daripada pengikutnya yang berterima kasih di atas tips yang diberikan.

Malah ada yang mendoakan Safiey agar dicekalkan hati dan iman untuk kembali kepada fitrah asalnya. Bagaimanapun, ada segelintir netizen mengigatkan usahawan tersebut agar tidak menggunakan agama semata-mata untuk mempromosikan produknya. Apa pun kita doa yang baik-baik sahaja buat Safiey.

Klik untuk gambar besar

www.myartis.com / Sumber & foto: Rotikaya & Instagram Safiey Ilias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUQMAN HAFIDZ BELUM SEDIA JAWAB SPEKULASI RUMAH TANGGA

"Apa yang boleh dikata, saya belum bersedia lagi berkongsi apa-apa berkaitan peribadi (rumah tangga). Selama ini pun, saya memang tidak pernah berkongsi soal peribadi berbanding karier. Bagi saya, setiap orang ada pendapat masing-masing untuk pandang setiap masalah itu macam mana.

"Sebabnya, kita semua tidak terlepas daripada mengalami masalah," demikianlah kata elakon Luqman Hafidz, 31, yang belum bersedia menjawab spekulasi berkaitan rumah tangganya dengan isteri, Nurul Atiqah Mad Apandi, 31 yang didakwa sudah berakhir.

Luqman atau nama sebenarnya, Muhd Luqman Hafidz Mohd Fauzi, berkata, dia seorang yang tidak berkongsi mengenai peribadi selama ini, namun tetap menjadi perhatian juga.

Ujarnya lagi, dia berharap pendekatan yang diambilnya untuk tidak berkongsi apa-apa mengenai perihal peribadi ketika ini diterima baik semua orang kerana tidak mudah untuk diceritakan.

Klik untuk gambar besar

"Macam saya kata, daripada dulu lagi memang saya tidak pernah berkongsi kisah peribadi kepada umum. Saya faham sebagai anak seni, orang memang nak tahu cerita peribadi kita.

"Jadi, kalau orang masih nak buat spekulasi, terserah.Saya pun mahukan ketenangan. Perkara itu (rumah tangga) saya akan cakap juga, cuma tunggu masa yang sesuai," tuturnya.

Pelakon filem 'Ola Bola' ini berkata, dia juga tidak boleh menutup mulut orang yang membuat spekulasi itu. Katanya, apa yang pasti kini fokusnya lebih ditumpukan kepada karier dan kerja-kerja seni.

Terdahulu, Luqman bertemu jodoh dengan Nurul Atiqah pada 20 Mac 2020 selepas empat tahun bercinta. Hasil perkongsian hidup itu, mereka dikurniakan seorang cahaya mata perempuan berusia setahun lapan bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWAL TAHUN DEPAN - SHAHIR BAKAL MENYUNTING ERRA SEBAGAI ISTERI

"Nampak ada percanggahan kenyataan antara saya dengan Mona. Saya diberitahu, wujud salah faham terhadap kenyataan yang diberikannya. Mona berjanji akan memberikan kenyataan baharu, sekaligus membersihkan nama saya.

"Saya kini hanya menunggu dan lihat," kata bekas juara Akademi Fantasia musim ke-8 (AF8), Shahir Zawawi, 29, yang menunggu kenyataan daripada wanita itu bagi membersihkan namanya kerana menggambarkan dirinya cuba berlaku curang dan mempermainkan perasaan aktres Erra Fazira.

Dalam masa sama, Shahir turut memaklumkan bahawa beliau bakal menyunting Erra, 43, sebagai isteri selewat-lewatnya awal tahun depan.

"Selama lebih tiga tahun menjalinkan hubungan istimewa dengan Erra, saya berani katakan, hanya dia yang bertakhta di hati. Tiada wanita lain selain dirinya.

"Saya juga berhasrat ingin memperisterikannya, awal tahun depan. Kenyataan ini juga dikeluarkan bukan bermaksud saya cuba mengalih kontroversi yang melanda sekarang.

Klik untuk gambar besar

"Saya perlu memberikan justifikasi kepada perhubungan kami. Harapan saya, tiada orang lain yang akan mengganggu-gugat hubungan kami," tuturnya.

Kelmarin, dunia hiburan dikejutkan dengan cerita Shahir yang diketahui ramai menjalinkan hubungan bersama Erra, tiba-tiba dikaitkan dengan seorang pramugari 'Fireflyz' dikenali sebagai Mona Syamimi Mohd Samsudin.

Ia bermula apabila gambar Shahir bersama wanita itu tersebar di laman sosial. Tambah hangat, keterangan gambar yang dilampirkan bersama gambar seolah-olah menunjukkan mereka pasangan kekasih.

Shahir bagaimanapun menjelaskan, hubungan mereka tidak lebih daripada peminat dan artis. Namun, menerusi sebuah portal, Mona mengeluarkan kenyataan yang dilihat bercanggah dengan pengakuan Shahir.

WANITA YANG DIKAITKAN DENGAN SHAHIR

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


CHEF WAN NAFI BERITA IBUNYA MENINGGAL DUNIA: "MEREKA FAHAM BAHASA INGGERIS TAK?"

"Adakah mereka baca dan dapatkan fakta sebenar? Atau tak faham bahasa Inggeris?" - "Ini pun sama (laporan berita), mereka faham bahasa Inggeris tak?," itulah tulis cef selebriti terkenal, Chef Wan menerusi beberapa hantaran dimuat naik di laman Instagram, dimana dia mengulas mengenai berita palsu yang mengatakan ibunya, Noraini Abdullah atau Cik Ani sudah meninggal dunia.

Menurut Chef Wan atau nama sebenarnya Datuk Redzuan Ismail, 64, laporan berita itu tidak benar dan mungkin portal berkenaan tidak memahami bahasa Inggeris yang ditulis olehnya di Instagram.

Chef Wan sebelum itu ada berkongsi keadaan terkini ibunya yang dilaporkan sudah semakin tenat. Chef selebriti itu memaklumkan ahli keluarganya sempat membacakan bacaan Yassin susulan tahap kesihatan Cik Ani yang semakin merosot.

Kenyataan yang dibuat menimbulkan kekeliruan ramai pihak kerana ada yang menganggap bahawa ibunya sudah meninggal dunia. Dalam pada itu, Chef Wan turut berkongsi perancangannya untuk menjalankan upacara pengembumian Cik Ani di Cyberjaya sekiranya sudah meninggal dunia.

Klik untuk gambar besar

Kata Chef Wan, dia tidak akan mengebumikan Cik Ani di Sungai Koyan selepas mendapat persetujuan keluarga bagi memudahkan urusan pengurusan jenazah kelak.

"Kami baharu selesai membacakan surah Yasin beberapa kali bersama keluarga dan sahabat rapat, ekoran keadaan ibu yang tidak begitu baik. Saya bersyukur dia tidak kelihatan sakit tenat seperti yang selalu saya lihat pada individu ketika nazak.

"Semua urusan pengebumian telah dibuat di Cyberjaya apabila tiba masanya untuk ibu berehat. Kami tidak akan mengebumikannya di Sg Koyan kerana ia lebih mudah untuk menguruskan jenazahnya selepas berbincang dengan keluarga," ujarnya.

Terdahulu, Chef Wan memberitahu perkembangan terkini kesihatan ibunya yang sedang sakit tenat di Hospital Gleneagles, Ampang, Kuala Lumpur. Jelas Chef Wan, dia kini berada dalam keadaan berjaga-jaga dan tidak mampu melelapkan mata kerana bimbang ibunya pergi ketika sedang tidur.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLEY YAAKOB: "SAYA SUKA BACA KECAMAN... TANDA ORANG AMBIL PEDULI"

"Kecaman daripada netizen memang sudah jangka dan saya tahu itulah perkara pertama saya perlu persiapkan diri bila bertanding di pentas GV8. Saya sedar dalam program itu kita adalah 'milik' penonton 200 peratus. Saya sendiri maklum tidak dapat buat dengan baik kerana perasaan gementar yang sangat kuat.

"Menyanyi di dinner show berbeza bila menyanyi di kaca TV. Apa pun ini menjadi proses penambahbaikan buat saya. Saya anggap kritikan atau kecaman sebagai pembakar semangat. Saya suka baca kecaman kerana ia tanda orang ambil peduli," itulah kata penyanyi dan cef selebriti terkenal, Datuk Fazley Yaakob yang akui sudah sedia berdepan segala kritikan.

Mengakui persembahan pertamanya itu tidak berapa baik selepas nyanyian di minggu pertama Gegar Vaganza musim ke-8 dikritik sumbang oleh netizen, Fazley berkata ia kerana dia terlalu gemuruh apatah lagi sudah lama tidak menyanyi di pentas besar.

Klik untuk gambar besar

Dalam pada itu, Fazley berkata percubaannya dalam mengatasi perasaan gemuruh dianggap sebagai satu kejayaan apabila ramai terubat melihatnya membuat persembahan di atas pentas.

"Nak hilangkan rasa gementar itu bagi saya tak mudah. Tapi untuk saya pegang mikrofon dan menyanyi atas pentas itu sudah dianggap sebagai kejayaan pertama untuk saya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"I DAH NAK LAMA SAMAN.. YES, SEE YOU IN COUNT" - PUTERI SARAH LIYANA

"Finallyyyyy. Nak sangat saman orang yang I dah lama nak saman. Yessssss, C u in count," itulah tulis pelakon Puteri Sarah Liyana menerusi laman Instagram miliknya dimana dia mendedahkan bakal mengambil tindakan undang-undang terhadap seorang individu.

Puteri Sarah, 37, berkata, selepas sekian lama memendam rasa dan bersabar dia akhirnya nekad untuk membawa masalah yang berlaku ke muka pengadilan.

"Saya minta maaf kerana tidak dapat berkongsi butiran lanjut mengenai tujuan dan tindakan saman yang bakal dibuat. Sebenarnya saya sudah lama bersabar dan bertahan tapi sekarang ini saya sudah mempunyai bukti kukuh untuk membawa perkara yang berlaku ke mahkamah. Tunggu dan lihat apa yang bakal saya lakukan. Cuma buat masa ini beri saya ruang untuk berbincang dengan peguam saya," katanya.

Klik untuk gambar besar

Menurut isteri kepada pelakon dan pengarah Syamsul Yusof itu, biarpun menyedari kos guaman tidak murah dan mengambil masa panjang untuk diselesaikan, namun dia sanggup menunggu sehingga kes terbabit selesai.

"Saya akui nak failkan saman ini kosnya tidak murah tapi saya sudah lama bersabar dengan perkara ini. Saya mahu undang-undang membuktikan isu yang berlaku," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KETIKA PULANG DARI STUDIO RAKAMAN - ANAK AMYZA AZNAN TERLIBAT KEMALANGAN

"Andre kemalangan ketika kami dalam perjalanan pulang ke rumah dari studio rakaman. Ketika itu, kami pulang secara berasingan... Andre pulang dengan kawan dia menaiki motosikal. Kemalangan itu berlaku di kawasan perumahan saya... ada sebuah kereta nak masuk simpang tak beri signal dan tiba-tiba terus melanggar anak saya dan rakannya.

"Nasib baik kemalangan itu tidak melibatkan nyawa dan mereka pun tak alami kecederaan yang serius. Tapi Andre alami luka-luka di sebelah kiri... kaki kiri dia pun habis penuh luka sebab terjatuh," cerita pelakon Amyza Aznan mengenai anak sulungnya, Andre Mikhail yang terlibat dalam kemalangan ketika dalam perjalanan pulang ke rumah dari studio rakaman pada malam, Ahad.

Berkongsi mengenai perkara itu, pelakon berusia 45 tahun ini memberitahu Andre, 18, ketika itu membonceng motosikal bersama rakannya dilanggar sebuah kereta di kawasan perumahan mereka di Ampang. Menurut Amyza, dia bersyukur kemalangan tersebut tidak melibatkan nyawa namun anaknya mengalami kecederaan ringan di sebelah kiri badan.

Klik untuk gambar besar

Sebelum ini, pelakon drama 'Budak Tebing' ini berkongsi berita sedih mengenai anaknya terlibat dalam kemalangan menerusi laman Instagram miliknya pada malam, Ahad. Rata-rata netizen serta rakan selebriti turut meluahkan rasa simpati dengan keadaan anak lelaki pelakon itu dan mendoakan agar Andre cepat sembuh.

Dalam pada itu, Amyza memberitahu dia mengambil keputusan untuk tidak membuat laporan polis terhadap individu yang melanggar anaknya kerana tidak mahu memanjangkan lagi isu. Bagaimanapun, Amyza menasihati semua pemandu kenderaan agar sentiasa menggunakan signal setiap kali untuk keluar simpang supaya tidak menyusahkan orang lain.

"Sudah tentu hati mak yang rasa sakit melihat keadaan anak. Tapi saya bersyukur dia tak alami kecederaan yang teruk atau serius. Sekarang ini, dia hanya berehat sahaja di rumah. Kami sekeluarga mengambil keputusan untuk tidak membuat sebarang laporan polis kerana tidak mahu memanjangkan isu ini. Tapi saya mohon agar semua orang yang memandu, berilah signal... jangan selfish!" ujarnya.

Pada Oktober 2019, Amyza diuji apabila suaminya Khiaril Idzhar Mohd Nadzir lumpuh selepas diserang angin ahmar. Untuk makluman, Amyza mendirikan rumah tangga dengan Khairil Idzhar pada tahun 2004 dan dikurniakan tiga cahaya mata iaitu Andre Mikhail, 18, Andrian Adam, 15, dan Ayden Andika, 9 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MENANGIS APABILA DENGAR CERITA INDAH DARIPADANYA (NEELOFA)..." - UMIE AIDA

Sebelum ini, pelakon dan usahawan Noor Neelofa memberitahu dia mengambil keputusan untuk mengubah penampilan dengan mengenakan niqab atau purdah dan ia telah disambut baik oleh peminat termasuklah rakan selebriti.

"Baru-baru ni Me jumpa Lofa... Me menangis apabila dengar cerita indah daripadanya... sangat indah! MasyaAllah... semoga Neelofa sentiasa dalam rahmat-Nya dan lindungan-Nya. Amin," katanya menerusi Instastory pada Jumaat.

Pada Khamis, Neelofa membuat keputusan untuk berniqab dalam usaha memperbaiki keperibadiannya menghadapi hari-hari mendatang.

Pengacara program temu bual Next To Neelofa ini juga berharap semua pihak dapat mendoakan perjalanan baharunya agar sentiasa dilindungi Allah.

Malah, ibu kepada Neelofa iaitu Datin Noor Kartini Noor Mohammed menerusi Instagram turut meluahkan rasa syukur dengan penghijrahan anaknya itu.

Selain Umie, rakan artis lain yang turut menyokong perubahan Neelofa ialah Yatt Hamzah: "Semalam cari bahan-bahan untuk kongsi hari Jumaat, tiba-tiba wajahnya berniqab muncul di Instagram... terus sebak!

"Mendoakan agar dia dan kita semua kuat dalam hijrah dan istiqamah. Teringat saat-saat awal dia berhijrah, dia kongsi masa berbual dalam telefon sebelum menjemputnya ke program Usrah Suci dulu. Such an inspiration!" ujarnya.

www.myartis.com / Sumber & foto: mStar, Instagram Umie Aida, Yatt Hamzah & Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUAMI TAK LETAK SYARAT" - TASHA MAHU BERUBAH JADI LEBIH BAIK, MOHON DOAKAN DAPAT ZURIAT

Semua mengetahui mengenai pelakon Tasha Shilla yang dikenali dengan imej seksi, namun kini dilihat berpenampilan sopan selepas mendirikan rumah tangga dengan Muhammad Atiq Idris pada Februari lalu. Tasha atau nama sebenarnya Natasha Sheila Abdul Razak, 33, berkata sebagai seorang manusia dia sentiasa cuba untuk berubah menjadi lebih baik.

"Setiap manusia sentiasa cuba untuk berubah ke arah yang lebih baik. Begitu juga dengan saya. Suami tak pernah meletakkan apa-apa syarat pun dalam berpakaian. Dia faham yang saya cukup matang untuk buat keputusan sendiri," katanya.

Bercerita tentang kehidupan selepas berkahwin, pelakon drama 'Kamar Kamariah' ini mengaku kehidupannya berubah menjadi lebih bermakna dan bahagia. Tambahnya, dia dan suami banyak berkongsi cerita dan melakukan aktiviti bersama selain menjalankan tanggungjawabnya masing-masing.

"Syukur Alhamdulillah, lepas kahwin saya rasa lebih bahagia berada di samping suami. Kami banyak berkongsi cerita bersama, lakukan aktiviti bersama, semuanya bersama. Sebelum kahwin, saya hanya fikirkan diri saya dan keluarga sahaja, tetapi sekarang saya juga kena fikirkan tentang makan dan pakai untuk suami juga," ujarnya.

Klik untuk gambar besar

Bagaimanapun, apabila ditanya tentang kehadiran cahaya mata, Tasha hanya berserah pada perancangan Allah. Walaupun dia dan suami sudah bersedia untuk bergelar ibu bapa, Tasha berharap peminat dapat mendoakan agar mereka dikurniakan zuriat secepat mungkin.

"Berkenaan dengan zuriat saya letakkan pada perancangan Allah SWT, sama seperti saya dijodohkan dengan suami. Semua ini Allah dah tentukan. Kalau ikutkan saya dan suami InsyaAllah kami sedia untuk menjadi ibu bapa di masa akan datang.

"Saya harap peminat dapat doakan kami mendapat zuriat suatu hari nanti," tutur Tasha yang berkahwin dengan Atiq pada 28 Februari lalu dalam satu majlis sederhana yang diadakan di Majlis Wilayah Kuala Lumpur.

www.myartis.com / Sumber & foto: mStar & Instagram Tasha Shilla

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH..." - LAN LEGA PEMULIHAN ANAK SANGAT POSITIF

Anak keempat kepada penyanyi Lan Solo iaitu Nur Amna Quxandra yang dilahirkan pada 24 Februari lalu sebelum ini disahkan doktor mengalami bibir sumbing.

Kata Lan, dia bertambah lega apabila anak perempuan yang kini berusia tujuh bulan itu menunjukkan pemulihan positif pada bibirnya selepas menjalani pembedahan bibir sumbingnya di sebuah pusat perubatan Kuala Lumpur pada 31 Mei lalu.

Sebelum ini, bayi perempuan yang dilahirkan pada 24 Februari lalu disahkan doktor mengalami bibir sumbing.

Lan atau Mohd Razlan Mohamed Yusof, 33, ketika dihubungi berkata, pada masa ini dia dan isteri masih perlu memantau kesan pembedahan pada bibir anaknya itu.

"Penting untuk kesan bedah itu dipantau bagi memastikan tidak bengkak dan tiada rekahan di lelangit juga.

Klik untuk gambar besar

"Setakat ini, syukur Alhamdulillah pemulihan yang ditunjukkan anak saya sangat positif dan dia juga aktif seperti bayi lain seusianya.

"Nur Amna Quxandra sudah meniarap dan kalau dimasukkan dalam 'walker', lagi ligat dia berjalan. Malah, pantang nampak kelibat saya dan isteri, dia terus angkat dua tangan minta kami dukung. Seronok lihat dia gembira," katanya.

Ditanya mengenai temu janji doktor, Lan memberitahu ia tidak boleh diabai dan perlu mengikut tarikh ditetapkan.

Selain Nur Amna Quxandra, Lan dan isteri, Sheila dikurniakan tiga anak iaitu Nur Amna Qaleesya, 8, Nur Amna Qeesyara, 6, dan Muhammad Akid Qassyaff, 4.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RANCANG GABUNGKAN MIA SARA & PUTERI BALQIS DALAM 'AIS KRIM CINTA' - AYU PUTEH HARAP MEREKA BERDAMAI

Nampaknya konflik yang membabitkan dua pelakon muda berbakat besar iaitu Mia Sara dan Puteri Balqis telah menarik perhatian penerbit Datuk Ayu Puteh dimana dia berharap isu ini dapat diselesaikan secara berhemah.

Ayu mengakui bimbang jika kemelut ini terus berlarutan memandangkan kedua-duanya merupakan pelakon hebat yang boleh menjadi pelapis industri lakonan tanah air.

"Sebenarnya sejak bulan lepas saya memikirkan mengenai pelakon pelapis yang akan mengganti hero dan heroin hebat kita yang sedia ada. Dalam pemikiran saya Mia dan Puteri Balqis mempunyai peluang cerah untuk menyinar.

Klik untuk gambar besar

"Sejujurnya sebagai penggiat seni saya bimbang dengan konflik yang berlaku membabitkan mereka berdua ini. Kedua-duanya pelakon berbakat yang akan menjadi pelapis masa depan.

"Pada pendapat saya kalau betul Mia Sara bersalah, minta maaf sahajalah, tak rugi minta maaf sebab masing-masing pun ada keluarga, malu kalau orang luar tengok dan terus kecam.

"Lebih untung kalau kita ada sifat rendah diri dan akui kesilapan, maaf dan memaafkan itu lebih baik. Industri kita ni pun kecil sahaja, kita akan berjumpa juga satu hari nanti," ujarnya yang mengulas mengenai perang dingin membabitkan dua pelakon muda ini di media sosial, baru-baru ini.

Dalam pada itu, Ayu mendedahkan dia sudah merangka perancangan untuk menyatukan kedua-dua pelakon ini dalam sebuah filem yang akan ditayangkan di sebuah stesen televisyen berbayar. Kata Ayu, sejak awal lagi dia merancang menyatukan dua pelakon remaja ini dalam satu karya kerana mengagumi bakat lakonan mereka.

"Sejujurnya, sejak awal Januari lagi dah terdetik nama kedua-dua pelakon ini untuk disatukan dalam drama atau filem. Kami dah buat skrip dan jalan cerita mengenai cinta remaja dan sudah menyenaraikan empat pelakon utama iaitu Mia, Puteri Balqis, Afieq Shazwan dan anak saya, Alif Ali.

"Perancangan awalnya supertele ini berjudul Ais Krim Cinta... skrip, jalan cerita, semuanya dah selesai cuma tunggu masa nak propose pelakon sahaja. Sayang la kalau gaduh-gaduh macam ini sebab mereka berdua adalah heroin harapan yang kita ada, jadi saya harap impian nak menggabungkan mereka dalam filem ini akan tercapai kelak," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INTAN NAJUWA 'BLOCK' TUNANG DI INSTAGRAM?

Nampaknya kisah pelakon Intan Najuwa timbul lagi selepas dia sering dihimpit dengan pelbagai kontroversi dan dugaan dalam tempoh pertunangan. Sekali lagi hubungan Intan dengan tunangnya, Razrul Anwar Rulis dikatakan berantakan apabila aktres itu memadam foto dan kali ini 'block' pula tunangnya di laman Instagram.

Hanya satu gambar sahaja yang ditinggalkan dimana mereka sedang makan di restoran. Ironinya, foto kontroversi terlampau mesra Intan bersama pelakon Zul Ariffin dan Idris Khan tidak pula dipadam, sedangkan ia menjadi isu yang cukup hangat diperkatakan sebelum ini.

Menurut satu sumber, jarak perbezaan usia 16 tahun antara Intan dan Razrul yang mengikat pertunangan pada Ogos 2019 itu mungkin menjadi salah satu punca hubungan mereka bermasalah. Biasalah, pemikiran dan pendapat mereka tentang sesuatu perkara mungkin berbeza. Bukan itu sahaja, ada dakwaan mengatakan keluarga pihak lelaki kurang senang dengan sikap Intan. Eh, kenapa pula ya?

Bagaimanapun sejauh mana kebenaran gosip dan dakwaan ini tidak diketahui. Lagipun, selama ini Intan dan tunangnya dilihat cukup bahagia dan sangat romantik bersama. Malah, Razrul juga seorang yang sangat memahami kerjaya Intan sebagai seorang pelakon. Harapnya hubungan mereka ini kekal sehingga ke jenjang pelamin dan seterusnya sehingga ke syurga.

Klik untuk gambar besar

www.myartis.com / Sumber & foto: Beautifulnara & Instagram Intan Najuwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - AKSI COMEL HAYLA, ANAK KEDUA WAWA ZAINAL & AERIL ZAFREL

Pasti yang ramai yang ingin melihat perkembangan terkini anak kedua Wawa Zainal dan Aeril Zafrel yang bernama Hayla Maghfiratul Adzkiyaa.

Disini kami kongsikan beberapa aksi comel Hayla yang kini berusia sebulan lebih.

"Cinta ayah tak kalah besar dengan cinta ibu. Ayah juga akan relakan hidupnya demi anaknya, tanpa harus memperlihatkan derita yang ditanggungnya...," tulis Aeril di laman IGnya.

Klik gambar untuk size besar

Dalam pada itu, Aeril juga telah menulis ayat yang sangat 'sweet' buat isteri tercintanya.

"Wahai isteri yang aku cintai keranaNya... Dalam diam aku tatap kasih syurgawi yang dikau sulam pada putra putri kita tanpa jenuh - tanpa alpa... Membuat suamimu ini mahu terus memohon pada Tuhan...

"Semoga dianugerahkan pada aku hati yang sungguh mencintamu, sehingga aku dapat menyayangimu dengan cintaNYA... Berikanlah sifatmu yang lembut sehingga kecantikanmu datang dariNYA bukan dari luar diriku.

"Agar diizini diri ini menadah tangan untuk aku selalu mampu berdoa untukmu - agar DIA menjaga dan melindungimu setiap detik.

"Moga dipinjamkan kepada diri ini penglihatanNYA sehingga aku dapat melihat banyak hal baik dalam dirimu.

"Mudah mudahan DIA hiasi bicara dan dadaku penuh dengan kata- kata kebijaksanaanNYA dan pemberi semangat, sehingga aku dapat mendokongmu setiap hari, dan aku dapat tersenyum padamu setiap pagi serta saling menegur kekhilafan penuh hikmah.

"Betapa diri ini berharap bila kita berdua dapat mengatakan kepadaNYA "Betapa cintanya Engkau Ya ROBB telah memberikan kepadaku dia yang dapat membuat hidupku menjadi sempurna"," tulis Aeril di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISABELLA LAHIR SECARA BEDAH - NOURUL TERPAKSA BUANG 'ABNORMAL CELL'

"Saya baru balik dari hospital. Minggu depan saya perlu menjalani 'minor operation'. Hanya memakan masa selama 30 minit sahaja. 'Abnormal cell' dekat serviks kena dibuang. Puncanya Isabella lahir keluar kut tingkap tapi takpa benda nak jadi," kata penyanyi Norul Wahab Depp menerusi Instagram TV.

Nourul mendedahkan bakal menjalani pembedahan bagi membuang 'abnormal cell' di bahagian serviks pada 14 Ogos ini. Menurut Nourul, pembedahan itu terpaksa dilakukan disebabkan anak bongsunya, Isabella Depp dilahirkan secara pembedahan.

Tambah penyanyi lagu 'Kerana Terluka' itu, dia turut berpesan kepada kaum wanita untuk melakukan pemeriksaan 'pap smear' setiap tahun: "Itulah jadi perempuan banyak perkara yang perlu dijaga. Jangan lupa lakukan pemeriksaan 'pap smear' iaitu ujian saringan bagi mengesan kanser serviks.

Klik untuk gambar besar

"Saya setiap tahun melakukan pemeriksaan, nasib baik boleh kesan awal. Kalau lama boleh menyebabkan kanser," tuturnya yang mendirikan rumah tangga bersama usahawan Perancis, Eric Depp pada tahun 2012 dan dikurniakan tiga orang cahaya mata, Zachary Depp, Raphael Depp dan Isabella Depp.

Sebelum itu, Nourul atau nama sebenarnya Noorulhuda binti Abdul Wahab itu pernah berkahwin dengan Ajai sebelum bercerai dan hasil perkahwinan tersebut, mereka memiliki seorang anak perempuan bernama Ayu Nazirah.

www.myartis.com / Sumber & foto: Astro Gempak & Instagram Nourul Wahab Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH BERCUTI DI EROPAH -  AERIL SERONOK JADI BAPA

Setelah mempunyai anak, barulah dia tahu erti pengorbanan seorang ayah. Seorang ayah, sanggup lakukan apa sahaja demi melindungi dan memberi kehidupan yang lebih baik di dunia dan akhirat.

Artikel terdahulu:

AERIL & WAWA HONEYMOON, TAHUN BARU DI LONDON

Demikian jugalah halnya dengan pelakon Aeril Zafrel sejak bergelar ayah. Katanya, agak sukar untuk dia gambarkan nikmat dan hikmah tersembunyi terhadap status 'ayah' yang digalasnya itu.

Masih di Eropah - Klik gambar untuk imej besar

"Apabila menjadi seorang ayah, saya semakin menghargai dan memahami pengorbanan, perjuangan dan kasih sayang mereka yang sudah bergelar 'ayah'.

"Detik indah yang saya rasai iaitu saat menidurkannya. Kemudian apabila anak sudah pandai tersenyum dan tergelak kecil melihat saya ketika sedar daripada tidur adalah sesuatu yang amat bermakna," ujar Aeril dipetik sebagai berkata.

Wawa & Aeril bergambar ala Winter Sonata...

Untuk info, Aeril atau nama sebenarnya Suhairil Suhari, 26, bersama Wawa Zainal atau nama sebenarnya Nur Hawa Zainal Abidin, 23, dan anak mereka (berusia 4 tahun) sekarang masih bercuti di sekitar Eropah sejak Disember lalu. Difahamkan, mereka sempat menyambut tahun baru di London sebelum ke Scotland atas urusan kerja.

"Selain kerja, kami mahu mengenali budaya dan kehidupan masyarakat negara luar," ujar Aeril.

Terdahulu, Aeril memberitahu isterinya akan kembali aktif dalam lakonan selepas hampir setahun berehat. Wawa katanya sudah pun menerima beberapa tawaran berlakon namun semua projek tersebut adalah di bawah pengurusan artis milik Aeril sendiri.

Mereka mengembara ke Eropah sejak Disember lalu...

"Sebelum ini Wawa mengambil pendekatan untuk memberi sepenuh tumpuan pada anak kami, Ahmad Fakharuddin Attar. Insya-Allah untuk tahun 2014 ini, Wawa akan kembali dengan beberapa projek dan semua itu adalah di bawah pengurusan pihak saya.

"Selain itu saya juga sedang sibuk di set penggambaran filem selain ada dua penggambaran drama bersiri yang akan dijalankan tidak lama lagi," katanya ketika dihubungi media dari Scotland semalam.

INFO - 10 ARTIS LELAKI PALING KACAK PILIHAN AKHBAR:

 1 Nik Michael Imran
2 Anuar Zain
3 Josiah Hogan
4 Shah Iskandar
5 Aaron Aziz
6 Aiman Hakim
7 Awal Ashaari
8 Remy Ishak
9 Aeril Zafrel
10 Izzue Islam


2 GAMBAR - AC MIZAL LAWAT ADIK DERITA KANSER MATA

"Tq Dato AC Mizal meluangkan masa untuk adik Farisha, semoga adik Farisha cepat-cepat sembuh," begitulah penghargaan peminat Datuk AC Mizal apabila pengacara dan penyanyi itu melawat adik Nurfarisha binti Muhd Firdaus, 18 bulan.

Untuk info, Nurfarisha seorang penghidap kanser mata tahap 4 sejak tiga bulan lalu. Dia juga kini tidak mampu berjalan kerana virus kanser dari matanya sudah mula menyerang bahagian otak.

Apabila kisah penderitaannya yang disiarkan media baru-baru ini, ramai pihak yang terkesan dengan berita tersebut hingga menjadi viral di laman sosial.

Klik gambar untuk size besar

Apa yang menarik,  Nurfarisha adalah peminat setia pengacara AC Mizal dan amat teringin berjumpa dengan personaliti kesayanganhya itu.

Bila mengetahui perkara itu, tanpa membuang masa AC bersama isterinya, Datin Emilia Rosnaida terus melawat Nurfarisha yang sedang dirawat di Wad Pediatrik Onkologi 5PA, Kompleks Kesihatan Wanita dan Kanak-Kanak Pusat Perubatan Universiti Malaya (PPUM).

"Terharu melihat adik Farisha ini, dia memberi respond setiap kali mendengar suara saya di TV bila menyebut Maharaja Lawak Mega & peaceyall, peminat tegar DAC. Ini membuatkan kami terpanggil untuk melawat adik Nurfarisha. #prayfornurfarisha," ujar AC di petik melalui Instagramnya.

Bagi anda yang mampu, anda boleh membantu dengan menyalurkan bantuan anda ke akaun BSN ibunya 0211929000158015 (Intan Safina bt Mohd Rethuan). Selain itu, anda juga boleh menghubungi ibunya di talian 019-5682636 untuk mendapatkan maklumat lanjut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"UTAMAKAN PELAKON LAMA..... SAYA SETUJU... MASIH RAMAI TIADA KERJA" - ELIZAD

"Secara peribadi sebagai seorang pelakon, kita harus utamakan pelakon dari generasi lama kerana mereka memang berbakat, kita ada Wan Maimunah, Fauziah Nawi dan ramai lagi. Sekarang pelakon baru muncul seperti cendawan tumbuh selepas hujan, jika pelakon-pelakon senior diberi keutamaan, sudah tentu pelakon-pelakon baru dapat menimba ilmu dari mereka ketika bekerjasama dalam sesebuah drama ataupun filem.

"Saya setuju dengan peraturan terbaru dari Finas itu kerana saya juga akan menjadi tua suatu hari nanti, tak salah kalau industri hiburan tempatan keluarkan semula pelakon lama kerana jika dilihat, masih ramai antara mereka yang tiada kerja kerana tidak menerima tawaran lakonan," ujar pelakon dan penyampai radio Sinar, Siti Elizad Sharifuddin yang bersetuju dengan peraturan terbaru yang dikeluarkan oleh Perbadanan Kemajuan Filem Nasional Malaysia (Finas) yang melarang pelakon muda disolek untuk memegang watak orang tua.

Menurut Elizad, pelakon dari generasi lama harus diberi keutamaan kerana mereka dapat membantu serta memberi tunjuk ajar kepada pelakon baru. Tambah Elizad, solekan menuakan wajah sesuai digunakan jika melibatkan watak mengalami penyakit seperti Leukimia: "Bagi saya, solekan menuakan wajah boleh digunakan untuk watak melibatakan penyakit seperti Leukimia. Kebiasaanya, pesakit Leukimia akan mengalami kedutan, kulit akan jatuh sedikit dan kelihatan lesu, solekan sebegini tidaklah menjadi isu".

Rabu lalu, pengurusi Finas, Datuk Hans Isaac mengeluarkan kenyataan bahawa semua stesen televisyen tidak akan membenarkan pelakon muda disolek untuk memegang watak tua dalam drama dan telefilem terbitan mereka bermula Januari tahun hadapan. Difahamkan, peraturan terbaru itu bertujuan untuk memastikan jaminan pelakon veteran masih ditawarkan pekerjaan.

Klik untuk gambar besar

www.myartis.com / Sumber & foto: Astro Gempak & Instagram Siti Elizad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'RAPAT' DENGAN AYRA - NETIZEN HARAP JODOH SUFIAN

Menerusi laman Instagram, penyanyi Sufian Suhaimi dilihat berdua bersama wanita manis berhijab yang dikenali sebagai Ayra. Rata-rata netizen telah memberi pujian dan mengganggap bahawa Sufian dan Ayra sangat sepadan.

Untuk makluman, Ayra yang berusia 21 tahun itu merupakan wanita dalam muzik video Sufian 'Di Matamu' dan juga terkenal dalam kalangan model muslimah yang tampil vogue dan sentiasa up-to-date.

Selain itu, minat yang mendalam dalam dunia sukan kumpulan Barcelona, Ayra telah menjadikan Messi sebagai idolanya. Sekaligus, menubuhkan nama akaun Instagramnya @ayramessi.

Apapun, kalau betul apa salahnya kan? Jangan tunggu lama-lama, nanti disambar orang. Heh!

Klik untuk gambar besar

www.myartis.com / Sumber: Instagram Ayra, Sufian Suhaimi, Aqo Imran & Pepatung

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JEJAI NAFI GANGGU FASHA, BAKAL SAMAN PENYEBAR FITNAH

"Saya sendiri menuntut supaya pihak berkuasa siasat perkara ini untuk tahu kebenarannya. Biar masyarakat tahu sama ada ‘cerita’ itu benar atau sebaliknya," ujar bekas suami Fasha Sandha iaitu Rizal Ashram Ramli atau Jejai dipetik sebagai berkata.

Malah Jejai juga mendakwa bahawa laporan polis yang dibuat oleh Fasha Sandha yang mendakwa dia masih mengganggu kehidupan pelakon itu, adalah satu berita yang tidak berasas sama sekali.

Sehubungan itu, Jejai, 40, meminta supaya pihak berkuasa menyiasat sepenuhnya tuduhan yang telah dibuat oleh bekas isterinya itu.

Untuk info, kenyataan Jejai ini merupakan kenyataan pertamanya kepada media selepas dia bercerai dengan Fasha.

Ia sebagai mengulas laporan akhbar mengenai bekas isterinya yang membuat laporan polis baru-baru ini di balai Polis Ampang yang mendakwa dia sering mengganggu wanita itu.

"Saya sudah berbincang dengan peguam bagi mengambil tindakan undang-undang terhadap mana-mana pihak yang telah mengaibkan diri saya dengan menyebarkan pelbagai andaian buruk semenjak saya bercerai dengan Fasha.

"Saya sendiri hairan kenapa cerita seperti itu boleh timbul, sedangkan tidak ada satu pun yang benar mengenainya," tambah Jejai lagi.

Sebelum ini, meskipun beberapa kali berdepan kontroversi, Jejai mengambil pendirian untuk mendiamkan diri dan enggan melayan isu-isu panas yang timbul. Namun kesabaran Jejai ada hadnya apabila didakwa oleh pelbagai pihak dengan tuduhan tidak berasas.

Dakwa Jejai, laporan polis oleh Fasha juga amat menghairankan, kerana tidak ada satu pun kebenaran dalam dakwaan wanita itu.

Fasha dan Jejai mendirikan rumah tangga pada 27 April 2012 dan berpisah pada 20 Januari lalu. Hasil perkahwinan itu, mereka dikurniakan sepasang cahaya mata iaitu Putra Rayfal, 3, dan Putri Raysha Jemyma, 2.

Sumber: Utusan - Foto: Raja Noora IG & Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SETAHUN LEBIH JALIN CINTA - UQASHA & HEFNY BAKAL BERTUNANG

"Sebelum ini, saya tidak pernah mengaku secara terbuka mengenai hubungan saya dengan mana-mana lelaki, walaupun kami memang bercinta.

"Namun, kali ini saya berani membuat pengakuan saya dan Hefny memang pasangan kekasih. Kami serius dalam hubungan ini," kata pelakon Uqasha Senrose, 25, yang menamatkan teka-teki kisah cintanya.

Dalam masa sama, Uqasha turut berkongsi berita gembira dimana beliau bakal bertunang dengan pelakon dan pengacara Hefny Sahad, 30, selepas lebih setahun menjalin hubungan cinta.

Bagaimanapun, kata aktres jelita itu, beliau belum dapat berkongsi tarikh majlis bahagianya bersama umum.

Uqasha atau nama sebenarnya Nik Zaris Uqasha Nik Sen berkata, berat badannya yang bertambah 13 kilogram menjadi bukti kebahagiaannya saat ini.

Klik untuk gambar besar

Bersama pengakuan itu, Uqasha turut menafikan dakwaan kononnya beliau kembali menyulam cinta dengan bekas kekasihnya, Pekin Ibrahim, seperti yang tersebar di laman sosial.

Pelakon yang menyerlah menerusi drama rantaian 'Hero Seorang Cinderella' itu berkata, cerita berkenaan tidak berasas sama sekali, meskipun mengakui kini sedang berlakon dengan pelakon terbabit.

Sementara itu, Hefny pula berkata, mereka memang dalam perancangan untuk membawa perhubungan itu ke fasa lebih serius.

"Insya-Allah, doakan yang terbaik buat kami," tutur Hefny sambil menguntumkan senyuman penuh makna.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


WAN BESI NAFI BANTU SAJJAD LARI KE THAILAND

“Anak guam saya baru sahaja selesai menjalani pembedahan jantung dan beliau kini mengusahakan ternakan lembu. Penduduk setempat mengenali beliau sebagai Wan Besi,” kata Peguam Zuhair Ahmad Zakuan yang mewakili lelaki berusia 51 tahun itu kepada pemberita di luar Ibu Pejabat Polis (IPD) Kangar pada semalam.

Ini kerana, ‘Wan Besi’ menafikan bahawa beliau terlibat membantu usahawan kosmetik Muhammad Sajjad Kamaruz Zaman atau lebih dikenali Nur Sajat lolos ke negara jiran menerusi Padang Besar.

Tambah peguam itu, anak guamnya hanya seorang penternak lembu dan sama sekali tidak terbabit dengan aktiviti yang menyalahi undang-undang negara itu.

Untuk info, semalam sebuah akhbar tempatan berbahasa Melayu mendakwa bahawa Wan Besi sebagai pengkhianat negara kerana membantu usahawan kosmetik itu melarikan diri ke Thailand.

Terkini,  tuduhan itu disifatkan Zuhair sebagai berat dan tidak berasas sama sekali dan anak guamnya tidak mempunyai sebarang rekod jenayah lampau.

“Tujuan anak guam saya datang ke sini (IPD Kangar) untuk membuat penjelasan serta membersihkan namanya dan saya akan berbincang dengan Wan Besi sama ada ingin membuat laporan polis selepas ini,” ujarnya dipetik sebagai berkata melalui Sinar.

Terdahulu, Timbalan Ketua Polis Daerah Kangar, Deputi Superintendan Mohd Anuar Junoh ketika dihubungi Sinar berkata, pihaknya tidak mengeluarkan sebarang waran tangkap kepada individu tersebut kerana kes Muhammad Sajjad dikendalikan oleh Bukit Aman.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB & SITI SARAH BAKAL BERPUASA DI TANAH SUCI

Pada 14 Mei ini, pelawak Shuib Sepahtu bersama isteri, penyanyi Siti Sarah Raisuddin serta ibunya itu akan berangkat ke Tanah Suci bagi menunaikan umrah sekaligus berpuasa disana.

Shuib ketika ditemui di majlis doa selamat dan kenduri kesyukuran itu mengambil kesempatan memohon maaf pada semua atas segala kesilapan, kekhilafan serta kelakuannya selama ini.

Dalam pada itu, Sarah berkata yang dia pernah ke Mekah kira-kira 13 tahun lalu dengan keluarga manakala ini adalah pengalaman pertama untuk Shuib.

"Ketika ke sana dahulu, saya masih terlalu muda dan tidak tahu apa-apa. Kali ini perasaan itu berbeza. Saya agak gementar dan dalam masa yang sama begitu teruja untuk melihat Tanah Suci sekarang. Lebih mengujakan apabila saya dapat pergi bersama-sama suami untuk kali pertama.

Klik untuk gambar besar

Sementara itu, Sarah tidak mahu berkongsi doa yang ingin dipanjatkan sepanjang mengerjakan ibadah umrah.

"Sudah pasti saya akan mendoakan kesejahteraan semua orang dan keamanan negara kita. Selebihnya, terlalu peribadi untuk saya kongsikan," tuturnya.

Kami mendoakan agar Shuib dan Sarah mendapat umrah yang mabrur dan semoga urusan disana dipermudahkan.

www.myartis.com / Sumber: Hlive & Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TAK RELA BERMADU KERANA SAYA KUAT CEMBURU" - RUHAINIES

"Adira ada menghubungi saya pada malam kes ini dihebahkan. Dia bertanyakan dengan saya mengenai apa sebenarnya yang berlaku.

"Saya memberi penerangan kepada Adira tentang cerita sebenar. Dia memahami apa yang terjadi dan tidak menyalahkan sesiapa.

"Saya dan Adira tidak bermasam muka atau pun bergaduh. Dia pun belum memberikan apa-apa kenyataan kepada pihak media kerana mahu mendengar penjelasan saya terlebih dahulu.

"Saya merasakan yang Adira sangat profesional. Cara dia bercakap dengan saya pun adalah secara diplomasi dan tiada unsur marah-marah pun. Saya tidak bermasam muka dengan Adira," ujar Ruhainies yang mengakui menerima panggilan daripada isteri kedua Datuk Red, Adira Suhaimi.

Dalam masa sama, Ruhainies berkata yang dia tidak mahu menyalahkan mana-mana pihak atas kejadian yang berlaku kerana mahu menjernihkan keadaan.

"Sebelum ini, saya ada memberikan kenyataan yang mungkin saya diperangkap oleh Datuk Red. Namun begitu, bila difikirkan semula, saya sendiri tak mahu menuduh Datuk Red sebab saya sendiri tak tahu cerita sebenar di sebalik gambar tersebut.

"Kalau satu pihak menyalahkan pihak lain, perkara tidak akan berhenti dan akan berlarutan. Saya ambil jalan tengah untuk kedua belah pihak. Perkara sudah pun terjadi dan saya sendiri tidak mahu salahkan sesiapa.

"Jika difikirkan semula, perkara ini sangat kecil kerana saya memang tidak mempunyai sebarang hubungan dengan Datuk Red. Hubungan yang terjalin antara saya dan Datuk Red adalah atas dasar kerja," jelasnya.

Ketika ditanya adakah dia rela bermadu jika jodohnya ditakdirkan dengan seorang lelaki yang berstatus suami orang, pelakon drama bersiri 'Menantu Tingtong' ini tidak mahu berkongsi kasih kerana cemburu.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

"Secara umumnya, saya tidak rela bermadu. Saya sendiri seorang yang kuat cemburu. Jadi kalau boleh, saya tidak mahu bercinta dengan suami orang.

"Namun begitu, saya sendiri tak mahu bercakap besar kerana takut jodoh saya dengan suami orang. Tapi selagi saya boleh jauhkan, saya akan jauhkan," katanya ketika ditemui media di majlis sambutan hari lahirnya di Flora Terrace Jalan Tun Razak semalam.

Dalam majlis kejutan hari jadinya itu, Ruhainies diraikan oleh keluarga, rakan-rakan dan kelab peminatnya. Ruhainies bakal menyambut ulang tahun kelahiran ke-24 pada 27 Julai ini.

"Saya langsung tidak menyangka yang majlis ini akan diadakan kerana sebelum ini, saya memang tidak pernah menyambut hari lahir saya dengan lebih awal.

"Saya sangat berterima kasih kepada semua pihak yang terlibat menjayakan majlis ini. Harapan saya bersempena hari lahir ini ialah untuk memberikan yang terbaik dalam bidang lakonan agar dapat membanggakan semua pihak yang tidak henti-henti menyokong saya," katanya lagi.

Dalam majlis tajaan Emorra Beauty ini, rakan-rakan artis seperti Hefny Sahad dan Reen Rahim turut hadir untuk memeriahkan majlis.

GAMBAR LAIN:
Klik untuk size besar

Sumber: Astro Gempak

Foto: 712 Studio

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BUAT VIDEO MINTA SUMBANGAN - PELAWAT PUTERI BALQIS DIKECAM

Baru-baru ini, sekumpulan individu telah datang menziarahi Puteri Balqis di rumahnya, namun tindakan tidak menghormati keadaan pelakon cilik itu menimbulkan kemarahan netizen.

Menerusi video berdurasi kira-kira lima minit yang dikongsi sebuah blog hiburan, kumpulan yang mewakili sebuah produk kesihatan itu mendedahkan keadaan kesihatan pelakon kanak-kanak itu.

Kumpulan yang bertujuan menyerahkan sumbangan mereka turut memaparkan keadaan kanak-kanak itu yang sedang terbaring dalam keadaan tidak bermaya.

Salah seorang wakil kumpulan itu menerusi video berkenaan meminta orang ramai yang berhampiran datang menziarah dan memberi sumbangan kepada keluarga pelakon tersebut.

Bagaimanapun, perkara itu menimbulkan rasa kurang senang netizen yang menganggap ia sebagai tidak mempunyai adab. Kumpulan itu dilihat cuba meraih perhatian masyarakat dengan cara nada yang kuat dan tidak menghormati Balqis yang sedang sakit.

Klik untuk gambar besar

"Mana adab ziarah? Kesian Balqis. Membantu tu sudah bagus, tapi sampai nak suruh Balqis komen sudah kenapa? Berat mata memandang, berat lagi bahu yang memikulnya," ujar salah seorang netizen.

Malah, pelakon veteran Fauziah Nawi turut meninggalkan komen mempersoalkan perkara berkenaan: "Allah... kenapa rakam macam itu. Anak itu sakit. Nama dia pun anda tak tahu".

Pada Julai lalu, sekeping gambar yang dimuatnaik menerusi akaun Instagram milik Balqis bersama hastag #fightcancer mengejutkan ramai pihak.

Menerusi laporan sebuah portal, ibu kanak-kanak itu, Norashikin telah mengesahkan anaknya menghidap kanser. Sebelum itu, Balqis mengalami demam berpanjangan pada Mei di samping kerap muntah dan disahkan mempunyai masalah jantung.

Manakala, ruang komen akaun Instagram yang menggunakan nama @rockingbalqis telah ditutup.

KLIK DISINI UNTUK TONTON VIDEO

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMMAR ALFIAN BERANG DIKAIT VIDEO SONGSANG: "ASAL TATU, BADAN TEGAP AKU LA"

Baru-baru ini telah tersebar satu video lucah yang didakwa mirip seorang pelakon lelaki di media sosial. Video tersebut ketika ini sedang hangat dan viral. Selain video berdurasi 12 saat yang memaparkan dua lelaki melakukan hubungan intim, gambar pelakon lelaki berkenaan turut tular.

Timbul sebagai spekulasi sehingga ada pihak yang tidak bertanggungjawab menuduh pelakon Ammar Alfian terlibat dalam video tersebut meskipun tiada sebarang bukti sahih. Ammar tidak berdiam diri dan turut memberikan respon.

"Ohh asal ada tatu, badan tegap saja aku la? Ramai cakap sama, kau pun ya saja? Macam tu? Patutlah fitnah semakin berleluasa. Okay kita tunggu ya," kata Ammar yang berang dikaitkan dengan kontroversi tersebut dan menerusi akaun Instagramnya telah memuatnaik beberapa kenyataan mengenai fitnah penyebaran berita palsu.

Klik untuk gambar besar

Sudah sering dikecam dan dikaitkan terlibat dalam kontroversi panas, Ammar berkata dia sedikit pun tidak kisah dengan tanggapan orang ramai terhadap dirinya. Namun, apa yang membuatkan Ammar marah adalah kehidupan peribadinya terjejas gara-gara fitnah tersebut sehingga dia dilarang untuk bertemu dengan anak lelakinya.

Ammar pada masa yang sama, memuat naik bukti serta penjelasan yang dia tidak pernah terlibat dalam video hubungan songsang itu. Ammar berkata, tatu yang ada pada badan lelaki dalam video tersebut bukan bermakna dia adalah individu berkenaan.

Nampaknya penyebaran video lucah mirip artis tempatan seolah-olah tiada pengakhirannya. Tidak mustahil ada sindiket yang sengaja ingin mengaut keuntungan. Apa-apa pun, benar apa yang dikatakan oleh Ammar, janganlah memfitnah orang jika kita sendiri tidak tahu kebenarannya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IFA RAZIAH MOHON MAAF ISU GELEK - PERSEMBAHAN 'TERPALING JUARA' TERIMA KRITIKAN

"Secara eksklusifnya, hari ini, saya buat permohonan maaf secara langsung. Saya mohon maaf kepada seluruh umat manusia, tak kira di mana anda berada dan saya memaafkan juga orang-orang yang mengata saya.

"Memang niat saya, nak buat permohonan maaf ketika berada di pentas, tapi tak berkesempatan. Jadi, dapat buat di belakang pentas pun, tak apa. Alhamdulillah, ia dapat ditonton seluruh rakyat Malaysia yang menonton dan saya berharap, benda ini tidaklah berpanjangan lagi.

"Dengan ikhlas daripada hati, saya dengan rendah diri mohon maaf. Kita manusia tak sempurna. Tak rugi saya minta maaf kerana ia perbuatan yang mulia. Kalau saling bermaafan, rezeki lebih bertambah.

"Kepada mereka yang terguris dengan kenyataan saya, tak suka tengok keterlanjuran video, saya mohon maaf. Semua atas hati saya sendiri. Saya datang hari ini (semalam), nak cari rezeki. Pada saya, maaf itu satu benda yang baik dan mungkin ada hikmahnya. Tak perlu nak ego atau apa.

"Bila saya fikir yang saya pun dah berumur, saya tak mahu orang membenci saya. Kalau orang benci kita, rezeki itu macam tersekat-sekat dan macam tak ada rahmat," itulah kata penyanyi dangdut, Ifa Raziah, 47, yang membuat permohonan maaf secara eksklusif dalam program Terpaling Juara yang bersiaran di TV3, malam tadi.

Klik untuk gambar besar

Permohonan maaf itu dibuat selepas namanya terpalit dengan kontroversi ketika didakwa bergelek di satu majlis akikah, baru-baru ini. Menurut Ifa, dia tidak didesak oleh mana-mana pihak termasuk keluarga, sebaliknya, ia ikhlas dari hatinya.

Malah, ketika membuat permohonan maaf, penyanyi lagu 'Ser Ser Ser' itu turut memaafkan semua pihak yang mengecamnya berhubung kontroversi itu. Ifa berkata, dia mahu membuat permohonan maaf atas pentas selepas selesai persembahan, tetapi tidak berkesempatan, jadi, ambil kesempatan ketika ditemubual.

Ditanya mengenai pengajaran daripada situasi yang berlaku, Ifa atau nama sebenarnya Saripah Raziah Mustapha berkata, dia akan lebih berhati-hati dalam berkongsi aktiviti kerja seninya. Menyifatkan kontroversi terjadi sebagai lumrah anak seni, Ifa berharap tindakannya dapat menamatkan segala kontroversi yang tercetus.

"Saya dah lali dengan benda ini, tapi, sebagai manusia yang lemah dan buat kesilapan, kita kena lalui benda ini dan menjadi lebih matang. Di masa akan datang, kalau ada jemputan persembahan atau apa, sebab kita dah tahu orang tak suka, kita tak perlu muat naik apa-apa (ke media sosial)," ujarnya.

"Saya harap perkara ini tidak berpanjangan. Saya mahu meletakkan titik noktah, memandangkan ramai yang tidak suka. Saya tidak akan muat naik apa-apa hantaran yang boleh mengundang kecaman.

"Ini asam garam anak seni. Lebih baik saya 'move on' daripada isu ini. Tak payah nak simpan dalam hati, saya pun mahu melangkah ke hadapan. Apa yang penting, saya bersyukur persembahan saya ketika menyampaikan lagu Sangkar Cinta nyanyian asal Ziana Zain pada minggu pertama berjalan lancar," ," tuturnya.

Terdahulu, kontroversi tercetus selepas video Ifa bergelek pada majlis aqiqah tular dalam media sosial hingga turut mendapat teguran beberapa pendakwah seperti Ustaz Ahmad Dusuki Abdul Rani dan Ustazah Asma' Harun.

Sementara itu, persembahan Ifa pada program Terpaling Juara yang disiarkan di TV3, semalam, telah menerima kritikan warganet. Meninjau di ruangan komen di akaun TikTok TV3 Malaysia, terdapat juga pengguna yang membandingkan suara Ifa dengan penyanyi asal.

"Apooo (apa) ni Kak Ifa cakap sore (suara) unik, ni macam pancit je. Tapi Kak Ifa tetap meletup." - "Sebenarnya ton rendah memang susah. Nak nak kejap tinggi lepas tu drastik ke rendah... ZZ (Ziana Zain) memang juara."

"Kelaut." - "Jauh betul sumbangnya." - "Sedap lagi makcik karok umah kenduri." - "Boleh ft (featuring) sama Datuk Aliff sudah," demikian komen-komen yang mengkitik persembahan Ifa dimana dia memilih menyanyikan lagu 'Sangkar Cinta' nyanyian asal Ziana Zain.

Pun begitu, ada juga komen positif yang memberi kata-kata semangat buat Ifa: "Kak Ifa bagus sanggup bawa lagu ni jauh dari makanan asal dia. Kudos untuk awak," kata seorang netizen.

Ifa antara penyanyi legenda yang bersaing dalam program itu bersama dua lagi penyanyi lain iaitu Rahmad Mega dan Hazami serta tiga peserta dipilih menerusi uji bakat. Pada minggu pertama Terpaling Juara, juri tetap Datuk Hattan meletakkan Ifa di bawah bimbingan kapten Naim Daniel.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAJA AZMI AKUI TANGGUNG SUAMI SEJAK LEBIH DUA TAHUN LALU: "HIDUP BERTOLAK ANSUR... KETIKA DIA SUSAH, SAYA TOLONG"

"Suami menjaga bapanya sakit. Tidak lama selepas itu bapanya meninggal dunia. Itu percaturan Allah SWT buat dirinya. Dia kini merencana perjalanan kerjaya memandangkan sektor pekerjaannya bakal kembali beroperasi Jun ini.

"Dia adalah pemuzik di kelab yang semuanya ditutup sepanjang tempoh sekatan sebelum ini. Jadi, buat masa ini tugasnya adalah menemani saya ke mana-mana majlis atau acara.

"Suami isteri seharusnya hidup bertolak ansur. Ketika dia susah, saya tolong. Mana tahu jika dia berjaya nanti, dia pula yang menanggung saya," demikianlah kata penerbit filem dan pelakon, Raja Azmi, 62, yang mengaku dia menanggung suaminya yang juga pemuzik, Mohd Eddie Ghazali, 53, sejak dua tahun lalu.

Untuk makluman, pasangan ini berkahwin pada 13 Oktober 2013, namun bercerai kira-kira setahun selepas itu. Bagaimanapun mereka rujuk kembali dua tahun selepas itu.

Jelas Raja Azmi, sumber pendapatan suaminya yang juga bekas pemain bass kumpulan CRK, terjejas berikutan penularan Covid-19 sejak lebih dua tahun lalu.

Melayari kehidupan berumah tangga pada usia yang semakin meningkat, Raja Azmi atau lebih mesra dengan sapaan Kak Mi menyifatkan suaminya sebagai seorang yang romantik dan bertanggungjawab.

"Masuk usia semakin senja ini, tiada apa yang saya harapkan selain kebahagiaan hingga hujung nyawa. Suami saya semakin hari semakin romantik. Dalam 10 perkara, hanya satu kekurangannya. Jadi kenapa tidak tutup sebelah mata dan melihat kebaikannya. Malah, kita sendiri pun tidak sempurna," tuturnya.

Sementara itu, mengenai perkembangan kerjaya, Raja Azmi berkata filem seram terbitannya, 'Jerangkung Dalam Almari' bakal ditayangkan Ogos ini.

"Syarikat saya baru menyiapkan filem arahan Shadan Hashim itu. Antara pelakonnya ialah Datuk Adi Putra, Hasnul Rahmat, Sophia Albarakbah, Anne Abdullah dan Wan Hanafi Su," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI 'ON AND OFF' BERHIJAB - ERNISHA MOHON DOA & RUANG

"Saya akui sebelum ini saya memang on and off berhijab. Malah iman jadi goyang kerana walaupun saya berhijab tetap kena kecam hingga saya tertanya-tanya betul ke keputusan saya untuk berhijab sebelum ini.

"Namun buat masa ini saya mahu muhasabah diri dulu, minta petunjuk dari Tuhan dan biar Dia yang tentuhan jalan apa patut saya pilih.

"Doakan saya terus kekal berhijab dan dapat memperbaiki segala kesilapan dilakukan," kata bekas finalis Dewi Remaja 2018/2019, Erni Nurshahira Khairul Zaman atau lebih dikenali Ernisha ketika temubual bersama majalah Hijabista.

Ernisha akui kontroversi video kelab malam dan minuman keras merupakan detik sukar dalam hidupnya. Namun, perkara itu bukannya alasan untuk dia membuka tudung.

Klik untuk gambar besar

Ernisha turut menyesal atas perbuatannya dan pilihannya bergaul dengan individu yang tidak sepatutnya.

Malah, dia terkejut apabila didatangi individu tidak dikenali yang memberikannya nasihat dan kata-kata semangat selepas dilanda kontroversi itu.

Tambah Ernisha, dia tidak akan berputus asa namun akan mengambil sedikit ruang untuk bertenang.

"Saya akan kembali semula nanti. Tetapi dalam tempoh ini saya akan isikan diri dengan pelbagai ilmu seperti lakonan, pengacaraan atau nyanyian.

"Doakan saya terus kuat menghadapi dugaan ini. Satu pengajaran saya dapat daripada insiden ini adalah jangan terlalu mudah mempercayai orang lain walaupun sahabat baik kita sendiri," ujarnya.

Ernisha dan salah seorang bekas finalis Dewi Remaja 2018/2019, Fazreen Fazera membuat permohonan maaf terbuka baru-baru ini berhubung penularan video mereka ketika di dalam sebuah kelab malam.

Atas kesalahan melanggar kontrak sebelum menyertai pencarian Dewi Remaja 2018/2019, gelaran finalis Dewi Remaja terpaksa ditarik balik.

www.myartis.com / Sumber & foto: Astro Gempak, Majalah Hijabista & Instagram Ernisha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK NAK KOMEN... ITU HAK NABILA" - SHARNAAZ JAWAB GOSIP BEKAS ISTERI

Kakak kepada selebriti Noor Neeelofa iaitu Noor Nabila baru-baru ini telah terpalit dengan gosip dimana dia dan Engku Emran dikatakan menjalin hubungan cinta selepas foto bapa Engku Aleesya ini dilihat berada di rumah Nabila ketika sesi usrah bersama Ustaz Wadi, tular di media sosial.

Bekas suami Nabila iaitu pelakon Sharnaaz Ahmad yang dihubungi itu bagaimanapun enggan mengulas lanjut mengenai spekulasi hubungan yang diperkatakan itu.

Menurut Sharnaaz, itu adalah hak Nabila dan lebih baik jika dia tidak mencampuri mengenai hal berkenaan: "Saya tak nak komen apa-apa. Itu hak Nabila," katanya ringkas.

Klik untuk gambar besar

Namun, setakat ini tidak dapat dipastikan sama ada kehadiran Engku Emran adalah disebabkan hubungan istimewa atau sekadar jemputan sahaja.

Terdahulu, Sharnaaz dan Nabila mendirikan rumah tangga pada 31 Mac 2017 namun mengambil keputusan berpisah pada Julai tahun lalu.  Hasil perkahwinan itu, pasangan ini dikurniakan seorang cahaya mata lelaki, Jebat Jayden Ahmad.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PU ABU BUAT LAPORAN POLIS: "SEMOGA DALANG INI BERANI TAMPIL DIRI"

Menerusi laman Instagram, pencetus Ummah (PU) Abu Sufyan telah memuatnaik gambar dimana dia membuat laporan polis akibat dipukul beberapa hari lalu. Menurut Abu, laporan polis telah dibuat dua kali iaitu pada Rabu dan Jumaat minggu ini.

"Insya-Allah moga dipermudahkan. Berkaitan kejadian pukul, saya telah pun membuat laporan pada hari Rabu (11/9/2019) dan Jumaat (13/9/2019) untuk tindakan pihak berwajib. Semoga dalang kepada kejadian ini berani menampilkan diri bagi menyelesaikan secara elok dan baik," tulisnya sebagai kapsyen.

Dalam pada itu, Abu turut memberitahu pengikutnya yang dia akan sentiasa memaklumkan orang ramai mengenai perkembangan kes pukul tersebut: "Kejadian pukul terhadap saya ini akan saya update dari semasa agar tiada spekulasi dan fitnah yang timbul.

Klik untuk gambar besar

"Saya mohon doa daripada netizen agar keadilan dapat ditegakkan," tambahnya mengakhiri ruangan kapsyen tetapi entri tersebut telah dipadam oleh Abu tidak lama selepas ia dimuatnaik.

Empat hari lalu, Abu telah menimbulkan tanda tanya netizen apabila berkongsi foto yang memaparkan bahagian lengannya yang calar. Di entri tersebut, Abu seolah-olah memberi bayangan ada pihak yang mencederakannya.

www.myartis.com / Sumber & foto: Astro Gempak & Instagram PU Abu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHIMA ANUAR MINTA BEKAS AGEN MOHON MAAF: "KALAU TAK... YOU WANNA PLAY GAME WITH ME?"

"Beritahu saya bahagian mana yang awak kena fitnah? Saya tak minta duit awak untuk refund duit pelanggan yang awak letak cas tambahan untuk setiap pek tu pun dah cukup baik.

"Saya refund pakai duit saya sendiri dengan rela hati. tak minta 1 sen daripada awak. Saya ada bukti, boleh baca semua komen dekat post ni. Banyak yang complaint ke tak?

"Jangan nak busukkan nama saya dan @laksambys ya. Don't try me!" tulis pelakon Shima Anuar yang membuat pendedahan tersebut menerusi beberapa buah posting di Instagram Storiesnya, kelmarin.

Shima melenting selepas bekas agen laksam Johor mendakwa dia telah menfitnah berkenaan dengan isu mengenakan cas untuk setiap bekas yang dibeli oleh pelanggan.

Klik untuk gambar besar

Menurut Shima, dia ada bukti daripada pelanggan yang mengadu justeru tegasnya jangan cuba untuk merosakkan nama baiknya.

Dalam pada itu, pelakon yang mencipta nama menerusi filem Flat 3A ini turut meminta individu terbabit untuk tampil memohon maaf sama ada secara empat mata atau menerusi kiriman mesej.

"Aku tak minta banyak. Kau datang jumpa aku minta maaf dah cukup. Kalau tak boleh sangat, text me. Bila-bila masa anda boleh unblocked saya. Kalau tak, kita akan tengok la macam mana nanti. You wanna play game with me? Aku ok ja," tulisnya lagi.

www.myartis.com / Sumber & foto: Astro Gempak & Instagram Shima Anuar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL ARIFFIN KENA KRITIK SERTAI PROGRAM 'BACHELOR', BERKENALAN DENGAN 13 WANITA

Pelakon Zul Ariffin baru-baru ini telah menyertai program realiti 'bachelor' pertama di Malaysia, Pencuri Hati. Zul yang sudah 14 tahun berada dalam industri seni itu berkata, penyertaannya dalam program berkenaan mempunyai cabaran tersendiri.

Mengakui sedikit gemuruh untuk berkenalan dengan 13 wanita yang tidak pernah ditemuinya sebelum ini, Zul dalam pada itu berharap orang ramai tidak terlalu cepat meletakkan pandangan negatif terhadap program tersebut kerana konsepnya berbeza dengan program di negara luar.

"Pada mulanya saya agak canggung kerana ini merupakan progran realiti pertama saya. Berkenalan dengan 13 orang wanita, ia bukan perkara biasa saya lakukan.

"Kebiasaannya, bila kita bersembang dengan orang, tiada pun rakam-merakam ni tapi kali ini, kamera memang ada di sekeliling kita. Ia merupakan pengalaman baru buat saya.

Klik untuk gambar besar

"Pada saya, ini hanyalah sekadar sebuah program televisyen. Tiada yang personal. Ia merupakan perkara yang telah saya persetujui dan akan berikan komitmen.

"Pada awalnya, saya ada nampak potensi program ini akan menjadi panas namun ia bukan hanya sekadar dating memanjang. Tidak..ia lebih daripada itu sebenarny. Lagipun, bukan hanya saya dan 13 gadis ini yang merakam sendiri aktiviti kami. Seluruh team produksi juga ada di belakang kami," katanya.

Sementara itu, menerusi komen Facebook, rata-rata pengguna laman sosial meluahkan rasa kurang senang pelakon berbadan sasa itu menyertai program berkenaan.

Malah, ada yang mendakwa program tersebut tidak bermanfaat serta meluahkan rasa bimbang kerana banyak bencana alam sedang berlaku. Selain itu, ada segelintir pengguna laman sosial mengkritik cara pemakaian wanita-wanita yang terlibat dalam program tersebut yang disifatkan agak mencolok mata.

  ________ IKLAN ________ JUALAN PAYDAY 25 NOVEMBER. JOM BOOKING DULU!! Ayuh dapatkan pelbagai tawaran hebat di Shopee sempena jualan PayDay yang bermula 12 malam 25 November ini. Anda juga boleh masukkan dalam 'cart' (bakul) dulu pelbagai barangan mahal seperti handphone berharga RM849 yang dijual hanya RM25 sahaja. Malah lebih banyak diskaun hebat disediakan termasuk hadiah mewah dan voucher berbaloi.Untuk info, pelanggan baru juga boleh menggunakan voucher SHPFB25 (20 hingga 24 November)  atau SHPFB25 (25 November) bagi barangan percuma atau diskaun besar untuk pembelian pertama. Jom masukkan dalam 'cart' (booking) dulu, mana tahu tuah menyebelahi anda?
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::